TEENUSTE OSUTAMISE ÜLDLEPING / Tickets.ee
Täname, et külastasite veebilehte tickets.ee (edaspidi: veebileht)!
1. LEPINGU SISSEJUHATUS
Enne veebilehe kasutamist palume tähelepanelikult tutvuda selles teenuste osutamise üldlepingus (edaspidi: leping) esitatud tingimustega. Leping sisaldab olulist teavet ja hoiatusi veebilehe kasutamise ning veebilehe kaudu osutatavate teenuste tingimuste kohta. Olete kohustatud iseseisvalt tutvuma selle lepinguga iga kord, kui hakkate veebilehte kasutama.
Kui te ei ole lepingus esitatud tingimustega nõus, ei tohi te veebilehte kasutada ja peate veebilehelt viivitamata lahkuma.
Iga kord, kui kasutate veebilehte, luuakse teile kasutaja unikaalne identifikaator (nähtav veebilehe alumises osas), mida saate mugavalt kasutada klienditoega suhtlemisel.
Kui teil tekib küsimusi veebilehe kasutamise kohta, võtke palun ühendust klienditoega:
telefon +372 880 7881 (ööpäevaringne, kõne hind sõltub operaatori hinnakirjast)
Skype tickets.ee (ainult kõnedele).
2. MÕISTED JA DEFINITSIOONID
2.1. „Agentuur“ või „meie“ – osaühing Tickets Estonia, asukoht Jõe 3, Tallinn, Eesti, registrikood 12883174, KMKR nr puudub, IATA kood 63320611, teave litsentside ja sertifikaatide kohta aadressil, kes on asjaomase veebilehe haldaja ja omanik ning kellele on selle lepinguga antud asjakohased õigused ja kohustused.
„Agentuur“ võib tähendada ka järgmisi partnerettevõtteid või muid seotud isikuid (koos või eraldi), kellel on õigus selle lepingu alusel teenuseid osutada ja klientidelt teenuste eest tasu vastu võtta:
(i) TTN Eesti OÜ, asukoht Jõe 3, Tallinn, Eesti, registrikood 14038986, KMKR nr puudub, IATA kood 63320611, teave litsentside ja sertifikaatide kohta asub aadressil;
2.2. „Teie“, „klient“, „kasutaja“, „ostja“ või „reisija“ – füüsiline isik, kes kasutab veebilehte ja/või teeb lepingu tingimustele vastava broneeringu ning on selle lepingu ja/või konkreetse teenusepakkujaga või vedajaga sõlmitud teenuselepingu pool. Kasutaja võib olla ka ostja, reisija või klient.
2.3. „Veebileht“ – agentuurile kuuluv vabaks visuaalseks tutvumiseks mõeldud avaliku juurdepääsuga veebileht, mis asub internetiaadressil tickets.ee, samuti kõik selle leheküljed, alamdomeenid, veebilehel olevate teenuste alamleheküljed ja tarkvara, mille abil tagatakse teabe edastamine teenuste või lisateenuste kohta ning tehniliste võimaluste loomine broneeringu või tellimuse tegemiseks sellel veebilehel kättesaadava broneerimissüsteemi kaudu käesoleva lepingu tingimuste kohaselt.
2.4. „Pakkumise vastuvõtmine“ – veebilehe kasutaja nõustumine lepingu tingimustega järgmiste toimingute tegemise kaudu:
selle veebilehe jätkuv kasutamine (juurdepääs või korduv juurdepääs veebilehele) ja/või
registreerumine/autoriseerimine veebilehel ja/või
lisateenuste broneerimine või tellimine ja/või
päringu saatmine klienditoele ja/või
tagasiside jätmine veebilehele ja/või
teate saatmine veebilehel avaldatud e-posti aadressile.
Pakkumise vastuvõtmine tähendab, et kasutaja nõustub täielikult ja mis tahes nõudmisteta lepingus esitatud tingimustega. Pakkumise vastuvõtmine toob mõlema poole jaoks kaasa õiguslikud tagajärjed lepingus sätestatud tingimuste kohaselt.
2.5. „Tellimus“ või „broneering“ – kliendi nõuetekohaselt vormistatud päring iseseisvalt valitud teenuste kohta, mis näeb ette valitud teenuse kinnistamist konkreetsele füüsilisele isikule (või isikutele) ning mille kinnitab ja võtab vastu agentuur. Agentuur loeb tellimuse või broneeringu vastuvõetuks pärast seda, kui on saanud kinnituse kliendi makse laekumise kohta ning kinnituse teenusepakkujalt või vedajalt tellimuse või broneeringu täitmise võimalikkuse kohta; pärast seda saadab agentuur kliendile asjakohase kinnituse. Tellimus võib eeldada ettemaksu tegemist või teenuste eest täies mahus tasumist broneeringu koostamise hetkel või tasumist selleks kindlaksmääratud aja jooksul pärast broneeringu kinnitamist. Tasumata broneeringu puhul on tellimus reserveeritud teatud ajavahemikuks, mille jooksul võib selle tellimuse müüa ainult kliendile, kes asjaomase tellimuse lepingu tingimuste kohaselt esitas. Tasumata tellimus või broneering tühistatakse, kui selle eest tasumiseks ette nähtud aeg on möödunud. Broneeringu olekut saab näha osas „Minu pilet“.
„Veebilehe teenused“ – veebilehe kaudu tellitavad teenused, mis sisaldavad lennupileteid.
2.6. „Teenus“ – tegevuste pakett, mida teenusepakkuja või vedaja pakub kliendile pärast teenuse eest tasumist. Teenuse mahu ja selle osutamise alguse valib kasutaja iseseisvalt, kui tellib veebilehel avaldatud variantide seast endale sobiva teenuse. Lepingu kohaselt ei ole teenusepakkuja/vedaja kohustatud osutama kliendile tellimuses nimetatud teenustest erinevaid teenuseid. Lepingus võidakse nimetada teenuseid ja lisateenuseid koos või eraldi teenusteks.
2.7. „Agentuuri lisateenused“ – agentuuri pakutav teenuste pakett, mis sisaldab järgmist:
turismi-, puhkuse- ja muid teenuseid puudutava teabe avaldamine kasutajatele veebilehel;
tehniliste võimaluste loomine tellimuse tegemiseks veebilehel kättesaadava broneerimissüsteemi kaudu käesoleva lepingu tingimuste kohaselt;
lisavõimaluste pakkumine teenuse ostmisel või broneeringu muutmisel/tühistamisel.
Agentuuri lisateenuste maht ja hind edastatakse kliendile broneeringu tegemise või muutmise/tühistamise ajal ning veebilehe iga eraldiseisva teenuse kasutustingimustes; tasumisel võidakse sellele viidata kui teenustasule või lisateenuse tasule. Lisateenuste tasu võib sisalduda teenuste tasus, mille ostja peab tasuma teenuste tellimisel, või olla eraldi välja toodud iga tellimuse juures.
2.8. „Elektrooniline pilet“ / „reisiteekonna kviitung“ või „lennupilet“ – digitaalne dokument / blankett, mis:
asub teenusepakkuja/vedaja süsteemis või ülemaailmses broneerimissüsteemis;
sisaldab kõiki andmeid teenuse kohta;
võib olenevalt valitud teenusest sisaldada müüja, agentuuri, teenusepakkuja/vedaja, ostja ja reisijate identifitseerimisandmeid;
tõendab teenuse ostmist või broneerimist;
kinnitab dokumendis nimetatud isikute õigust teenust kasutada;
kohustab teenusepakkujat/vedajat teenust osutama.
Nimetatud digitaalse dokumendi koostab agentuur või teenusepakkuja/vedaja ning selle elektroonilise dokumendi koopia saadetakse kliendi e-posti aadressile; tavaliselt on see dokument kättesaadav ka lehel „Minu pilet“.
2.9. „Broneerimissüsteem“ – teabesüsteem, mis sisaldab andmeid broneerimiseks kättesaadavate ja veebilehelt tellitavate teenuste täieliku loetelu kohta (sh reiside ajakavad, vedamise reeglid, transpordivahendite kategooriad ja omadused (transporditeenuste korral), transpordivahendi liigid, vabade kohtade olemasolu, vedajate ja teenusepakkujate hinnakirjad ning nende rakendamise reeglid). Broneerimissüsteemis sisalduv teave avaldatakse veebilehel nii, nagu see on esitatud ülemaailmses broneerimissüsteemis (GDS) ning teenusepakkujate/vedajate või nende volitatud esindajate broneerimissüsteemides. Broneerimissüsteemis sisalduvat teavet võidakse mis tahes hetkel muuta või täiendada, seetõttu saab klient broneerimissüsteemi kasutada põhimõttel „nii, nagu on“.
2.10. „Minu pilet“ – veebilehe piiratud ligipääsuga osa, mida saavad kasutada vaid need isikud, kes on end kasutajaks registreerinud/autoriseerinud, ning see osa hõlmab järgmisi allosi.
„Minu tellimused“ – sisaldab teavet kasutaja kõikide tellimuste kohta.
„Kliendi andmed“ – ostja andmete salvestamise ja muutmise süsteem.
„Reisijate andmed“ – reisijate/klientide andmete salvestamise ja muutmise süsteem.
„Minu boonused“ – sisaldab teavet boonuste jäägi ja arvutamise ajaloo kohta, kui veebilehel kehtivad boonusprogrammi reeglid.
„Konto seaded“ – kasutaja isikuandmete, sh osa „Minu pilet“ parooli muutmise süsteem.
2.11. „Vedaja“ – ettevõtja (äriühing või füüsilisest isikust ettevõtja), kes müüb teenust ise või osutab reisijateveo teenust, mis on valitud ja mille eest on tasutud veebilehe broneerimissüsteemi kaudu, ning kes tegutseb agentuuriga sõlmitud partnerlus-, agendi-, allagendi- ja muude lepingute tingimuste kohaselt.
2.12. „Teenusepakkuja“ – ettevõtja (äriühing või füüsilisest isikust ettevõtja), kes müüb teenust ise, pakub veebilehel kättesaadavaid turismi- ja muid teenuseid või tegutseb teenuste müügi vahendajana agentuuriga sõlmitud partnerlus-, agendi-, allagendi- ja muude lepingute tingimuste kohaselt.
2.13. „Odavlennuettevõtja“ (ingl low-cost airline). Odavlennuettevõtjate puhul reguleeritakse teenuste osutamist ja lennupiletite müüki spetsiaalsete tegevustingimuste kaudu. Odavlennuettevõtjate lennupiletite odav hind on tingitud sellest, et puuduvad traditsioonilised lisateenused, mida standardsed lennuettevõtjad tavaliselt reisijatele osutavad. Üldjuhul osutatakse neid lisateenuseid reisijatele lisatasu eest. Tavaliselt ei ole odavlennuettevõtjalt ostetud lennupileteid võimalik tagastada.
2.14. „Teenuste osutamise reeglid“ või „hinnareeglid“ – teenusepakkujate/vedajate kehtestatud tingimused, mille kohaselt toimub asjaomaste teenuste tellimine, ostmine, kasutamine, tühistamine, muutmine ja/või tagastamine ning millega kasutajad peavad kohustuslikus korras tutvuma ja nõustuma ning mida nad peavad täitma. Teenusepakkujad/vedajad kehtestavad teenuste osutamise reeglid omaenda äritegevuse tingimuste ning asjaomase tegevusvaldkonna suhtes kohaldatavate õigusnormide ja rahvusvaheliste eeskirjade kohaselt.
2.15. „Maksesüsteem“ – makseasutus, maksesüsteemi osalised ja suhete kogum, mis tekib osaliste vahel siis, kui ostjad tasuvad veebilehe kaudu kättesaadavate teenuste eest ülekandega agentuuri, vedaja või teenusepakkuja kontole. „Maksetaristu teenuste haldur“ on kliiringuasutus, töötlemisüksus või muu isik, kellel on õigus osutada eraldiseisvaid maksesüsteemi teenuseid või täita operatiiv-, teabe või muid tehnoloogilisi funktsioone ostja vahendite ülekandmisel veebilehelt ostetud teenuste eest, kellel on kõik vahendite ülekandmiseks vajalikud litsentsid ja load ning kes tegutsevad agentuuri, teenusepakkuja või vedajaga sõlmitud lepingu alusel.
2.16. „Agentuuri tööaeg“ – agentuuri tööaeg kestab 9–18, v.a nädalavahetustel ja riigipühadel, ja selle aja jooksul täidavad agentuuri töötajad, v.a klienditoe töötajad, oma tööülesandeid. Päringud võite esitada klienditoe telefonil +372 880 7881 (ööpäevaringne, kõne hind sõltub operaatori hinnakirjast),
Skype tickets.ee (ainult kõnedele),
3. LEPINGU ÜLDTINGIMUSED
3.1. Lepingu ese. Lepingu esemeks on teenuste broneerimise, vormistamise ja müümise teenuste ning muude lisateenuste osutamine agentuuri poolt veebilehe tehniliste võimaluste kohaselt.
3.2. Lepingu terviklikkus. Leping, IATA leping, teenuste osutamise reeglid / hinnareeglid ning muud agentuuri eeskirjad ja teated, mis on seotud selle lepingu tingimustega ja võivad tekkida selle lepingu tingimuste põhjal ning on ligipääsetavad veebilehel või saadetakse e-kirjade või lühisõnumite kaudu nii tellimuse/broneeringu tegemisel kui ka muul ajal, moodustavad teie ja agentuuri vahelise tervikliku lepingu veebilehe kasutamise, teenuste tellimise/broneerimise ja lisateenuste osutamise kohta.
3.3. Lepinguga nõustumine. Kui te i) jätkate selle veebilehe kasutamist (teil on korduv juurdepääs veebilehele) ja/või ii) registreerute veebilehel ja/või iii) teete broneeringu või tellite lisateenuseid ja/või iv) saadate klienditoele päringu, jätate veebilehele tagasiside või saadate teate veebilehel avaldatud e-posti aadressil, siis te:
3.3.1. nõustute tingimusteta, täielikult ja ilma mis tahes muudatusi sisse viimata lepingus esitatud tingimustega, st võtate pakkumise vastu ja saate aru selle veebilehe kasutamise tagajärgedest, ning
3.3.2. kinnitate, et olete tutvunud selle lepingu tingimustega ning olete nõus neist veebilehe kasutamisel ja tellimuste esitamisel rangelt kinni pidama, samuti nõustute, et lepingu tingimuste rikkumise korral on agentuuril õigus võtta kõik vajalikud meetmed, et rikkumised kõrvaldada ja oma rikutud õigusi kaitsta selle lepingu tingimuste ja kohaldatava õiguse sätete kohaselt, ning
3.3.3. annate nõusoleku oma isikuandmete kogumiseks ja töötlemiseks isikuandmete kaitsmise tingimuste (konfidentsiaalsuspoliitika) kohaselt, millega saab tutvuda siin, ning
3.3.4. annate agentuurile (selle partneritele või seotud isikutele) õiguse tegutseda teie nimel ja teie huvides teie esindajana broneeringu tegemise ja tellitud teenuste eest teenusepakkujatele/vedajatele maksmise ajal. Samuti, kui valitud teenus näeb seda ette, nõustute, kinnitate ja mõistate, et teenusepakkujal/vedajal või agentuuril (selle partneritel või seotud isikutel) on õigus teie kontolt teenuste eest vahendeid maha arvata.
3.4. Lepingu tingimuste muutmine. Agentuuril on õigus teha oma äranägemise järgi lepingusse muudatusi. Agentuur avalikustab muudatused sellel veebilehel ning näitab lepingu viimaste muudatuste tegemise kuupäeva. Muudatuste veebilehel avalikustamise kõrval ei ole agentuuril kohustust teid lepingu muutmisest muul moel teavitada. Muudatused jõustuvad kuupäeval, milleping ja selle asjaomased muudatused veebilehel avalikustatakse. Olete kohustatud iseseisvalt ja regulaarselt kontrollima lepingu tingimuste muudatuste ning värskeima redaktsiooni olemasolu. Saate aru ja nõustute, et teie ilmselge nõustumine selle lepinguga ja/või selle veebilehe kasutamine pärast lepingu muudatuste avalikustamist tähendab teie täielikku ja tingimusteta nõustumist muudetud lepingutingimustega. Kui te ei ole lepingu tingimuste muutmisega nõus, peate selle veebilehe kasutamise viivitamata lõpetama.
3.5. Lepingu keel ja Kodulehe keel. Lepingu ja Kodulehe põhikeeleks on eesti keel, millel on eesõigus teiste Kodulehel pakutavate redaktsioonide ees. Teenuse Osutamise Reeglid/ Tariifireeglid, mis on kättesaadavad Broneeringu teostamisel (Broneeringut puudutava dialoogi etapil) võivad olla inglise keeles, kättesaadava automaatse tõlkega Teie poolt valitud keelde. Broneeringu teostamisega nõustute Te Teenuse Osutamise Reeglites / Tariifireeglites välja toodud teabe esitluse tingimustega ning kohustute nendega iseseisvalt tutvuma enne Broneeringu loomist. Broneeringu loomine kinnitab Teie tingimusteta nõusolekut Teenuse Osutamise Reeglitega / Tariifireeglitega ning Te olete ainusisikuliselt vastutav kõikide tellitud Teenustega kaasnevate riskide eest vastavalt kokku lepitud tingimustele. Teenuse Tellimisel (ühe või mitme) kohustuste Te iseseisvalt kontrollima ega Teenuse Osutamise Reeglid / Tariifireeglid ei ole vastuolus iga eraldi Teenusega. Lepingu aktsepteerimisega kinnitate, et Lepingu tingimused, Teenuse Osutamise Reeglid / Tariifireeglid iga eraldi Teenuse kohta ning kõik muud sõnumid ja teabe Kodulehel, mis on välja toodud Lepingu keeles on Teile igakülgselt, ammendavalt ja ühemõtteliselt arusaadavad ning selged, ja välja toodud näitlikul ning kättesaadaval viisil.
Antud pakkumise aktsepteerimisega nõustub Kasutaja sellega, et Kliendiabi poolt kirjalikus või suulises vormis pakutavad teenused viiakse läbi inglise või vene keeles, ning kliendile oli saadaval kogu vajalik ning täielik informatsioon Lepingu tüüptingimuste kohta tema poolt valitud keeles (kodulehe põhikeeleks on eesti keel) Lepingu sõlmimiseks.
3.6. Agentuuri teenuste ja lisateenuste osutamise alused. Agentuur pakub veebilehel teenuste broneerimise võimalust teenusepakkujatega/vedajatega sõlmitud partner-, agendi-, allagendi- ja muude lepingute tingimuste kohaselt. Kui teete broneeringu veebilehel, sõlmite teenusepakkujaga/vedajaga otsesed lepingulised suhted. Broneeringu vormistamise hetkest tegutseb agentuur vaid vahendajana teie ja teenusepakkuja/vedaja suhetes. Agentuur edastab vaid teie tellimuse üksikasjad; agentuur ei tegutse tellitud teenuste tarnija ega kaastarnijana, ei saa mõjutada teenuste vahetu osutaja kehtestatud teenuste osutamise tingimusi ega kanna vastutust teenuste osutamise tingimuste rikkumise eest. Veebilehe kaudu kättesaadavaid turismi- ja muid teenuseid osutavad teenusepakkujad/vedajad on sõltumatud töövõtjad, kes ei tegutse agentuuri agentide ega töötajatena. Täit vastutust reisijateveo teenuste ja/või muude teenuste osutamise eest kannab otsene vedaja/teenusepakkuja.
Agentuur osutab lisateenuseid oma tegutsemise tingimuste kohaselt, mis on kindlaks määratud lepinguga, ning nende teenuste osutamise tulemusena tekib teie ja agentuuri vahel õigussuhe.
4. VEEBILEHE KASUTAMISE JA TEENUSTE OSUTAMISE REEGLID JA TINGIMUSED
4.1. Veebilehe kasutamise reeglid ja hoiatused. Kui te jätkate selle veebilehe kasutamist, nõustute järgmiste veebilehe kasutamist puudutavate kohustuslike reeglite ja tingimustega:
4.1.1. olete vähemalt 18-aastane füüsiline isik, teil on täielik õigus- ja teovõime ning teil on õigus sõlmida agentuuri, teenusepakkujate või vedajatega ja muude kolmandate isikutega lepingulisi suhteid selle lepingu kohaselt;
4.1.2. kohustute kasutama veebilehte eranditult isiklikuks otstarbeks, mis ei ole seotud ettevõtlustegevusega, ning järgima selle lepingu tingimusi ja kehtivaid õigusakte;
4.1.3. kohustute esitama teenuste tellimusi ja kasutama teenuseid teie poolt iseseisvalt valitud ja konkreetseid teenuseid osutavate teenusepakkujate/vedajate kehtestatud teenuste osutamise reeglite / hinnareeglite kohaselt ning kasutama agentuuri lisateenuseid käesoleva lepingu tingimuste ja lepingu alusel saadetavate teadete kohaselt;
4.1.4. olete nõus ja tunnistate, et mis tahes teave sellel veebilehel, veebilehe teenused ja broneerimissüsteem on teile kättesaadav põhimõttel „nii, nagu on“ ning neid ei saa tõlgendada tegutsemisele mõjutamise, ilmse soovituse või ühe või teise teenusepakkuja/vedaja eelistamisena. Kasutate seda teavet ja veebilehe asjaomaseid tehnilisi võimalusi omal riisikol ning ilma agentuuri garantiita. Nõustute, et valite teenuseid iseseisvalt ja teadlikult ning vastutate oma tegevuse või tegevusetuse eest, mis põhineb veebilehel avaldatud ja agentuuri edastatud teabel. Enne mis tahes otsuste tegemist olete kohustatud iseseisvalt tutvuma kogu teenuseid puudutava kättesaadava teabega (sh teabega, millele viidatakse välislinkidega) ning pidama nõu kvalifitseeritud spetsialistiga või uurima lisateavet muudest ligipääsetavatest allikatest.
4.1.5. Teie andmed. Kinnitate, et kogu teave, mille olete selle veebilehe kaudu esitanud, sh registreerimisel esitatud teave, on tõene, täpne, aktuaalne ja täielik. Olete kohustatud õigel ajal uuendama osas „Minu pilet“ esitatud kontakt- ja isikuandmeid ning jälgima, et need oleksid õiged ja ajakohastatud. Kinnitate, et tellimuse koostamisel esitatud andmed reisijate kohta on tõesed, täpsed, aktuaalsed ja täielikud. Enne tellimuse kinnitamist ja teenuste eest tasumist olete kohustatud kontrollima, kas osas „Minu pilet“ salvestatud andmetest erinevad muudetud andmed on enne teenuste tellimist salvestatud (veebilehe andmete uuendamine). Vastutate täielikult ja ainuisikuliselt teabe eest, mille esitate broneerimissüsteemis tellimuse koostamise ja selle eest tasumise jaoks. Agentuuri teenuste/lisateenuste kasutamiseks esitatud teabe, sh kliendi/saaja isiku- ja muud andmed, peate sisestama ise, mistõttu kohustute mitte esitama agentuurile pretensioone seoses tellimuses valesti esitatud isiku- ja muude andmetega (nt pretensioonid digitaalses dokumendis / blanketil olevatepassiandmete vigade kohta).
4.1.6. Tagasiside. Kinnitate ja nõustute, et tagasiside, mille olete jätnud veebilehele või suunanud agentuuri aadressile, samuti mis tahes muu agentuuriga otseselt või kaudselt seotud veebilehele või sotsiaalvõrgustikku teie nimel jäetud tagasiside võib olla avalikult kättesaadav ja lugemiseks avaldatud sellel veebilehel, muul veebilehel või sotsiaalvõrgustikus eesmärgiga teavitada teisi isikuid teie arvamusest agentuuri teenuste / lisateenuste kasutamise kohta. Kannate täit ja ainuisikulist vastutust avaldatud tagasiside sisu eest ning kohustute mitte avaldama: iseenda ega kolmandate isikute isikuandmeid; ebatsensuurseid sõnu või teavet, mis ei järgi avaliku korra reegleid ning rikub kolmandate isikute õigusi; teavet, mis on saadud intellektuaalomandi õigusi rikkudes või ebaseaduslikul teel; kolmandate isikute reklaam- ja turundusmaterjale, mis kutsuvad üles osalema püsikliendiprogrammides ning muudes kampaaniates. Veebilehele jäetud tagasisidet võidakse käsitleda küsitlusena. Tagasiside avaldamise või selle eemaldamise õigus jääb agentuurile.
4.1.7. Elektroonilised sidevahendid. Nõustute elektrooniliste sidevahendite kasutamisega, sealhulgas i) e-post ja ii) tekstisõnumid (siin ja edaspidi koos või eraldi: SMS-id, tõuketeated, Viber-sõnumid või muud tüüpi ja muud moodi veebilehel sisestatud telefoninumbrile edastatavad sõnumid), veebilehe kasutamise käigus, osasse „Minu pilet“ sisselogimisel, tellimuse esitamisel ja teenuste kohta teabe saamisel; samuti nõustute sellega, et veebilehe kasutamise ning agentuuri teenuste või lisateenuste tellimisega seotud teated edastatakse elektroonilisel viisil (e-postiga või tekstisõnumiga).
Tellimuse korrektseks vormistamiseks ning agentuuri teenuste või lisateenuste kasutamiseks olete kohustatud esitama õige (korrektse) e-posti aadressi ja mobiiltelefoni numbri ning te vastutate ainuisikuliselt ja täielikult esitatud asjaomaste andmete eest. Agentuur ei ole kohustatud kontrollima ega vastuta valesti või vigadega kirjutatud e-posti aadressi ja mobiiltelefoni numbri, samuti teie e-posti seadete (rämpsposti filtrid jms) eest, ning seega ei vastuta agentuur selle eest, kui te eespool nimetatud põhjustel ei saa kätte broneeringu tegemise või agentuuri lisateenuste tellimise kinnitust, sh teateid väljalennu (väljasõidu) ja saabumise (kohalejõudmise) kuupäevade ja/või kellaaegade muutumisest, reisi ärajäämisest jne. E-posti aadressi või mobiiltelefoni numbri muutmine või neis esinevate vigade parandamine (kui see on veebilehel tehniliselt võimalik) on kasutaja ülesanne, kes saab seda teha osas „Minu pilet“, või, kui see on võimalik, klienditoe ülesanne pärast kasutaja identifitseerimist ja temalt vastavasisulise taotluse saamist.
Kui agentuur saadab kirjad, teated või sõnumid tellimuse esitamisel / veebilehel registreerumisel märgitud valele (või valestikirjutatud) e-posti aadressile või mobiiltelefoni numbrile, siis kannate te täit ja ainuisikulist (õiguslikku) vastutust vale e-posti aadressi või mobiiltelefoni numbri kasutamisest tulenevate võimalike tagajärgede, sh kolmandate isikute tegevuse eest ning võtate enda kanda asjaomased riskid ning kohustute mitte esitama agentuurile finants-, moraalseid, õiguslikke ega muid pretensioone, kui olete esitanud vale e-posti aadressi ja/või vale mobiiltelefoni numbri.
4.1.8. Nõustute sellega, et agentuur võib jälgida (kontrollida) ja salvestada klienditoele saabuvaid telefonikõnesid ningkontrollida e-kirjavahetust valikuliselt, et tagada nõuetekohane teeninduse tase ja personali kvalifikatsiooni parandamine, täita selle lepinguga ettenähtud kohustusi või kasutada lepinguga ettenähtud õigusi ning kasutada, viia ellu ja kaitsta oma õigusi ja seaduslikke huve, mis on seotud sellest lepingust tulenevate õigussuhetega.
4.1.9. Teil on õigus saata kõik oma küsimused, kommentaarid, ettepanekud, tagasiside ja pretensioonid agentuurile kõikide veebilehel kättesaadavate teabetoe vahendite kaudu. Agentuur teeb kõik endast oleneva, et vastata teile võimalikult kiiresti, kuid hiljemalt 30 (kolmekümne) tööpäeva jooksul alates päringu saamisest.
4.1.10. Elektrooniliste teadete ja broneerimissüsteemi andmete seaduslikkus. Te annate oma nõusoleku ja kinnitate, et i) kõik teie teated, mis on saadetud veebilehe kaudu elektrooniliste sidevahendite abil, või klienditoe saadetud teated teie päringute vastuseks (või muul poolte vahel kokku lepitud moel) võrdsustatakse paberil edastatavate teadetega, ning ii) kõik agentuuri või ülemaailmses broneerimissüsteemis salvestatavad elektroonilised ja süsteemiandmed koos või eraldi on kohustuslikud, nõuetekohased ja piisavad tõendid võimalike pretensioonide/vaidluste, sh lepingu täitmisest tulenevate või sellega seotud kohtuvaidluste lahendamisel.
4.1.11. Tegutsemine kolmandate isikute nimel. Olete kohustatud kasutama seda veebilehte ja selle kaudu kättesaadavaid teenuseid vaid isiklikuks otstarbeks või teiste füüsiliste isikute jaoks, kelle nimel teil on seaduslik õigus tegutseda ning asjaomaseid õigusi ja kohustusi võtta. Sellega kinnitate, et asjaomased teised füüsilised isikud on teid volitanud ning teil on seaduslik õigus nende nimel valida ja osta agentuuri teenuseid/lisateenuseid ning anda nõusolekut nende isikute isiku- ja makseandmete töötlemiseks, mis on tellimuse esitamise puhul nõutav.
Enne broneeringu tegemist olete kohustatud õigel ajal ja täies mahus teavitama asjaomaseid kolmandaid isikuid selle lepingu tingimustest, neis sisalduvatest klauslitest, sh kõikidest teenuste osutamise reeglitest / hinnareeglitest ja piirangutest, mis võivad nende isikute suhtes rakenduda seoses valitud teenuste tellimise, ostmise ja kasutamisega. Vastutus mitteteavitamisest tulenevate tagajärgede ning kolmandate isikute mitteteavitamisest tulenevate tegevuste eest lasub täielikult ostjal.
Enne tellimuse esitamist olete kohustatud teavitama asjaomaseid kolmandaid isikuid sellest, et nad ei ole selle lepingu pool ning neil ei ole õigust esitada agentuurile ja agentuuri suhtes mingeid pretensioone, kaebusi, hagisid, avaldusi jms, mis on seotud teie poolt nende huvides (nende nimel) tellitud agentuuri teenuste/lisateenustega.
Asjaomaseid füüsilisi isikuid tuleb teavitada ja nad peavad andma oma nõusoleku selle kohta, et kogu tellitud teenuseid puudutav suhtlus toimub teie „Minu pileti“ lehe ja e-posti/telefoni kaudu ning klienditugi identifitseerib selliseid isikuid lehe „Minu pilet“ või teie e-posti/telefoni kaudu saadud andmete alusel. Olete ka kohustatud viivitamata ja täies mahus teavitama füüsilisi isikuid, kelle nimel tegutsete, kõikidest muudatustest, täpsustustest, tühistamistest ja muudest tellitud teenuseid puudutavatest asjaoludest ning edastama neile muu tellitud teenuseid puudutava teabe, mille olete saanud e-posti, tekstisõnumi või muu sidevahendi kaudu. Vastutus mitteteavitamisest tulenevate tagajärgede ning asjaomaste füüsiliste isikute mitteteavitamisest tulenevate tegevuste eest lasub täielikult teil.
4.1.12. Osa „Minu pilet“ turvalisus. Kui olete veebilehel registreerunud ja saanud ligipääsu osale „Minu pilet“, olete kohustatud kaitsma oma registreerimisandmeid puudutavat teavet, sh kasutajanime ja salasõna (mille saate e-posti aadressi või tekstisõnumi kaudu), seda teavet kontrollima, võtma meetmeid kolmandate isikute volitamata juurdepääsu vältimiseks ning kandma täit vastutust selle eest, kuidas teie ise ja/või kolmandad isikud osa „Minu pilet“ kasutavad. Kui teil tekib kahtlus, et teie „Minu pileti“ lehele on kolmandad isikud volitamata ligi pääsenud, olete kohustatud sellest viivitamata teavitama veebilehe kliendituge. Kõiki toiminguid, mis on tehtud osa „Minu pilet“ kaudu, peetakse teie tehtud toiminguteks.
4.1.13. Leping teenusepakkujaga/vedajaga. Nõustute sellega, et kõik lepingud, mis on seotud vedajate/teenusepakkujate teenuste osutamisega, mille kohta saate teavet veebilehelt, sõlmite vahetult vedaja/teenusepakkujaga. Nõustute ja mõistate täielikult, et agentuur ei ole ühelgi tingimusel teie ja vedaja/teenusepakkuja vahel sõlmitud lepingu pool. Kui te ei ole nõus teenuste osutamise reeglitega / hinnareeglitega ning teenusepakkujaga/vedajaga sõlmitud lepingu tingimustega, siis ei ole te kohustatud teenuseid tellima. Nimetatud tingimustega nõustumisel vastutate täielikult ja ainuisikuliselt valitud teenusepakkuja/vedaja teenuste osutamise reeglite järgimise eest ning muu hulgas kohustute tegema järgmist: täitma teenuse ostmise reegleid ja tingimusi, tasuma kõik vajalikud summad täies mahus, määratud ajaks ja kehtestatud tariifide, hindade ja lõivude ning vedaja/teenusepakkuja kehtestatud reeglite ja piirangute kohaselt ning järgima tellimuse tühistamise, tagastamise ja muutmise tingimusi. Kinnitate, et olete tutvunud ja nõustute tingimusteta teenusepakkuja/vedaja pakkumisega, kui see on kättesaadav veebilehel, kus te esitate tellimust, ning moodustab eraldiseisva lepingu. Selle lepinguga nõustumine ei asenda teenusepakkuja pakkumisega nõustumist.
4.1.14. Agentuuri lisateenused ja pakkumised. Olete nõus ja annate agentuurile loa koguda teavet veebilehel tehtud tellimuste kohta, mille eesmärk on saata eripakkumisi, kampaaniaid ja veebilehel pakutavaid lisateenuseid puudutavaid teateid; pakkuda agentuuri tasulisi ja tasuta lisateenuseid (nt reisi edasilükkamise või tühistamise teadete saatmine tekstisõnumi teel); osutada müügile tulnud rongipiletite otsingu teenust; soovitada majutuskohti lennupiletite valimise ajal, pakkuda kindlustusteenuseid jms. Olenevalt broneerimistoimingu etapist, millel agentuur oma lisateenust pakub, sisaldub lisateenuse hind tellimuse üldhinnas või tuleb selle eest eraldi tasuda. Agentuuri lisateenuse tellimisel vastutate täielikult ja ainuisikuliselt agentuuri lisateenuste osutamise tingimuste täitmise eest ning muu hulgas kohustute järgima lisateenuste ostmise sätteid ja tingimusi ning tasuma kõik vajalikud summad ettenähtud tähtajaks ja agentuuri kehtestatud hindade, reeglite ja piirangute kohaselt.
4.1.15. Teabe muutmine veebilehel. Enne tellimuse vastuvõtmist on agentuuril õigus oma äranägemise järgi lisada uusi ja/või vähendada olemasolevaid teenusepakkujate/vedajate teenuseid, lisateenuseid, veebilehe võimalusi ja funktsioone; muuta kujundust; muuta püsikliendiprogrammide läbiviimise reegleid; lisada/eemaldada teenuste eest maksmise viise; muuta teenuste hindu; kehtestada ja/või muuta teenuste vormistamise, ostmise, tühistamise, muutmise või tagastamise käigus võetavaid teenustasusid ja lisateenuste tasusid ning muuda lisateenuste hindu. Veebilehel võib esineda ebatäpsusi ja aegunud teavet, mis ei ole tellimuse/broneeringu tegemise hetkeks enam aktuaalne ning on esitatud vaid informatiivsel eesmärgil.
Vigade parandamine. Agentuur jätab endale õiguse parandada mis tahes vigu (sh finantsteavet puudutavaid vigu) veebilehel ja koostatud tellimustes (nii makstud kui ka maksmata). Kui teie tellimuses oli teenuste hind märgitud valesti, pakutakse teile (võimaluse korral): i) tellimuse muutmist, asendades agentuuri teenuste/lisateenuste vigase (vale) maksumuse õige maksumusega, või ii) tellimuse tühistamist ilma trahvisanktsioone rakendamata.
4.1.16. Õigusvastased teod ja pettused. Kohustute mitte kasutama tarkvara, mis on ette nähtud veebilehe infrastruktuuri rikkumiseks ning selle õigeaegse ja nõuetekohase toimimise takistamiseks; mitte rikkuma mis tahes HTTP päistiitli piiranguid veebilehe aadressiribal ega püüda võtta üle veebilehel töödeldavaid isiku- ja muid andmeid; mitte tegema toiminguid, mis koormavad liigselt veebilehe infrastruktuuri; mitte jälgima, automatiseeritult välja võtma ega kopeerima veebilehel olevat teavet ja muid andmeid;mitte kajastama ega dubleerima veebilehe tööd ega muul moel sekkuma veebilehe töösse mis tahes vahenditega ja eesmärgil.
Kinnitate ja nõustute sellega, et veebilehe kasutamise tingimused keelavad mitme konto üheaegset loomist, isikuandmete tahtlikku moonutamist, võõra isiku nime all tegutsemist, fiktiivsete broneeringute või tellimuste tegemist jne. Igasugune veebilehe kasutamisega ja veebilehel kaardimaksete tegemisega seotud pettus (pettuse katse) võetakse uurimise alla ning süüdlased võetakse vastutusele kohalike ja rahvusvaheliste õigusaktide nõuete kohaselt. Tellimuse esitamisel või veebilehe teenuste ostmisel toime pandav pettus (pettuse katse) võib kaasa tuua probleeme viisade saamisel ja reisile registreerumisel või teenuste muul viisil kasutamisel.
4.1.17. Veebilehe juurdepääsupiirangud Nõustute sellega, et agentuuril on õigus oma äranägemise järgi ning ilma selgituste ja eelneva hoiatuseta keelata konkreetsetele isikutele veebilehele juurdepääs, osa „Minu pilet“ kasutamine ja teenuste tellimine, peatada juurdepääs veebilehele ja teenuste tellimisele veebilehe juurdepääsu blokeerimise ja/või juba loodud konto eemaldamise teel, et teha veebilehe korralised või erakorralised tehnilised ja uuendustööd või kui kasutaja on rikkunud selle lepingu tingimusi mis tahes ajal ja põhjusel.
4.2. Teenuste tellimise reeglid ja hoiatused
4.2.1. Teenuste osutamise reeglite järgimine. Tellimuse esitamisel tutvuvad ja nõustuvad ostja ja reisijad selle lepingu tingimustega, teenusepakkujate/vedajate teenuste suhtes kehtestatud teenuste osutamise reeglite / hinnareeglitega, agentuuri lisateenuste (kui need on olemas) osutamise tingimustega, sealhulgas piletite tühistamise, vahetamise või tagastamise tingimustega ning vedaja pakutavate ümberistumisega lendude tingimustega, kui vormistatakse ümberistumisega pilet (ümberistumiseks piisava aja olemasolu, transiitviisade vormistamine jne). Lepingu tingimuste, teenuste osutamise reeglite või agentuuri lisateenuste mis tahes rikkumine võib kaasa tuua broneeringu tühistamise, ostetud teenustele juurdepääsu keelamise ilma teenuste eest tasutud summade tagastamiseta, tehtud ettemakse kinnihoidmise ja mittetagastamise ning agentuurile või teenuspakkujale/vedajale nimetatud rikkumise tõttu tekitatud kahjude sissenõudmise kliendilt kooskõlas lepingu tingimustega.
Kui te teete tellimuse esitamisel dialoogiakna asjakohasel väljal märke (linnukese), on see piisav tõend selle kohta, et olete tutvunud ja nõustute selles lepingus esitatud tingimustega, ning see on piisav tõend ka mis tahes kohtumenetluses. Tellimuse esitamine ja asjakohase märke (linnukese) tegemine ilma selles lepingus esitatud tingimustega reaalselt tutvumata võib ostjale/reisijale kaasa tuua ebasoodsaid tagajärgi. Asjakohase märke (linnukese) tegemine tellimuse esitamisel dialoogiakna spetsiaalsel väljal tõendamaks, et olete tutvunud ja nõustute selle lepingu tingimustega, on tellimuse koostamise tingimusteta ja lahutamatu osa, mistõttu olete kohustatud seda asjaolu (märke tegemist asjakohasel väljal) mis tahes vaidlusolukordade, sh kohtuvaidluste tekkimise korral mitte vaidlustama.
4.2.2. Teenuste valik. Kõik tellimuse koostamise etapid, st teenuste mahu ja liigi valik, marsruudi ja kuupäevade valik, majutustingimuste valik, reisijate (kelle nimele ja huvides tellimus esitatakse) andmete sisestamine ning makseviisi valik on eranditult ostja iseseisev ja teadlik otsus. Teave, mille ostja tellimuse koostamisel sisestab, salvestub automaatselt broneerimissüsteemis, ülemaailmses broneerimissüsteemis ja/või teenusepakkuja/vedaja sisemises broneerimissüsteemis tellimuse lõpliku kinnitamise ja teenuste osutamise eesmärgil. Mõned teenusepakkujad/vedajad võivad nõuda, et ostjad nõustuksid enne pakutavate teenuste kasutamist pretensioonide esitamisest loobumise sättega ja allkirjastaksid selle. Kui te ei ole selliste tingimustega nõus, ärge esitage tellimust ega kasutage asjaomaseid teenuseid.
4.2.3. Teenuste osutamise tingimuste muutmine. Kõik pakkumised, hinnad, teenuste osutamise viisid ja tingimused ning teenuste osutamise reeglid /hinnareeglid võivad olla muudetud ilma ostjat teavitamata; kättesaadavad/piiratud aja, kohtade olemasolu ja eeltellimuse tähtaegade, reisi kuupäevade, sihtkohas viibimise minimaalsete või maksimaalsete tähtaegade, nädalavahetuste või pühadega seotud tegurite või hooajaliste hinnakõikumiste, ootelehtede, streikide ja broneerimissüsteemide ajutise mittetoimimise tõttu ja/või olla mõjutatud muudest asjaoludest, tingimustest ja piirangutest. Agentuur on kohustatud teavitama teid tingimuste ning teenuste mahu ja loetelu muutmisest või makstud teenuse osutamise täielikust või osalisest võimatusest vaid juhul, kui teenusepakkuja/vedaja on agentuuri neist asjaoludest teavitanud, saates vastava teate teile e-posti teel või mobiiltelefoni numbril. Kui teenusepakkuja/vedaja ei ole agentuuri nimetatud asjaoludest teavitanud, ei vastuta agentuur kasutaja ees.
4.2.4. Teenuste kasutamise (osutamise) algus. Reisijad/kliendid on kohustatud saabuma teenuse osutamise kohta õigeks ajaks (nt hiljemalt vedaja/teenusepakkuja kehtestatud ajaks) ning vastutavad ainuisikuliselt teenuse osutamise kohta mittetulemise või hiljaks jäämise eest või teenuse kasutamata jätmise eest selle lepingu tingimuste ja teenuste osutamise reeglite mittejärgimise tõttu.
4.2.5. Tolli- ja piirivalvetoimingute järgimine ning dokumentide vastavus teenuste kasutamise nõuetele. Ostja ja reisijad kannavad täit vastutust transiidi- ja sihtriigi piiri ületamiseks (isegi kui reisijad ei lahku lennujaamast või lennukist) nõutavate dokumentide ja viisade taotlemise, olemasolu ja nõuetekohase täitmise eest ning agentuurile oma passi- ja viisaandmete ning reisijate sihtpunkti elukoha aadressi õigeaegse esitamise eest tasutud broneeringusse teabe sisestamiseks, kui seda nõuab vedaja või teenusepakkuja.
Ostja ja reisijad kinnitavad, et on tutvunud ning kohustuvad iseseisvalt täitma kõiki lähte-, transiit- ja sihtriigi nõudeid, muu hulgas välispassidele ja muudele ametlikele dokumentidele, sealhulgas viisa saamiseks ja sihtriiki sisenemiseks vajaliku välispassi järelejäänud kehtivusajale ning riigist lahkumiseks ja riiki saabumiseks vajalike dokumentide vormistamisele kehtestatud nõudeid: viisade vormistamine ja tagasisõidupileti soetamine viisavaba režiimiga riiki sissesõidul; muude sissesõiduks vajalike nõuete järgimine (ravikindlustuse olemasolu, vaktsineerimise kohustus, piisavate rahaliste vahendite olemasolu tõendamine, tagasisõidupileti olemasolu jne); alla 18-aastaste alaealiste laste riigist väljaviimise dokumentide vormistamine; loomade ja taimede väljavedamise dokumentide vormistamine ning nende paigutamise tingimused teenuse osutamise kohas; seadmete, muusikariistade, relvade ja kunstiteoste vedamise lubade ning muude lubade ja kooskõlastuste vormistamine. Reisijad kannavad ainuisikuliselt täit vastutust välispasside, alaealiste laste riigist väljaviimise lubade ja teenuste kasutamiseks nõutavate muude dokumentide kehtivuse eest, samuti nendes dokumentides sisalduvate andmete õigsuse eest. Reisija on kohustatud iseseisvalt saama asjaomase riigi saatkonnast vajalikku teavet riigist väljasaatmise korra kohta ning on teavitatud, et kehtetute sisse- või väljasõidudokumentidega reisija riigist väljasaatmine toimub reisija kulul, sealhulgas võidakse temalt sisse nõuda trahv.
Ostja ja reisijad kinnitavad, et on tutvunud lähteriigi ning läbisõidetavate riikide tolli- ja piiriületustoimingute tingimuste ja reeglitega, pagasiveo reeglitega ning transiit- või sihtriigi käitumisreeglitega ning kohustuvad täitma kõiki asjaomaseid eeskirju.
4.2.6. Veebilehe teabetoe vahendid ja teenuste osutamise tugi. Klienditugi töötab ööpäev läbi. Abi ja nõu saamiseks pöörduge klienditoe poole telefonil +372 880 7881 (ööpäevaringne, kõne hind sõltub operaatori hinnakirjast), Skype’i teel tickets.ee (ainult kõnedele) või e-posti kaudu [email protected] Kui pöördute agentuuri poole lepingu selles punktis esitatud viisidest erineval viisil, võidakse teie pöördumine jätta vastu võtmata. Nõustute sellega, et klienditugi ei käsitle kirju, mille olete saatnud e-posti aadressile [email protected], sealhulgas kirju, mis on saadetud nimetatud aadressilt saadetud kirja vastuseks. Kohustute mitte esitama agentuurile pretensioone seoses sellega, et te ei pöördunud klienditoe poole olukorras, kus tellimuse koostamisel jäi teile mõni agentuuri teenuse/lisateenuse tingimus arusaamatuks, ning vaatamata sellele esitasite tellimuse.
4.2.7. Klienditoe poole pöördumine küsimustes, mis on seotud broneerimise/tellimuste kohta teabe küsimisega ja/või osale „Minu pilet“ ligipääsu saamisega, võib kaasa tuua klientide autoriseerimise/identifitseerimise vajaduse. Selliste küsimuste ja andmete loetelu, mida klienditugi klientide autoriseerimiseks vajab, määrab ja muudab agentuur oma vajaduste järgi ning endale sobival ajal. Ostja on kohustatud teavitama reisijaid, kelle nimel/huvides tellimus esitatakse, et klienditugi võib nende autoriseerimiseks nõuda andmeid, mis on kättesaadavad vaid osa „Minu pilet“ kaudu tellimuse koostanud ostjale. Agentuur ei vastuta selle eest, et klient/reisija ei läbi klienditoe poole pöördumisel autoriseerimist, ega hüvita sellest tuleneda võivaid kulusid.
4.2.8. Nõustute, et siin esitatud veebilehe kasutamise reeglid laienevad ka olukordadele, kus te pääsete veebilehele (selle üksikutele lehekülgedele või osadele) ligi muu veebilehe kaudu, mis võimaldab kõnealust veebilehte täielikult või osaliselt kasutada.
5. REGISTREERUMINE VEEBILEHEL
5.1. Veebilehe teenuste kasutamiseks olete kohustatud veebilehel registreeruma ja saama ligipääsu osale „Minu pilet“. Registreerumisel tuleb esitada järgmised andmed:
e-posti aadress (kasutatakse hiljem kasutajatunnusena);
parool (veebilehel täieliku registreerimise korral).
Agentuuril on õigus oma äranägemise järgi muuta veebilehel registreerumiseks/autoriseerimiseks vajalike andmete loetelu, seejuures ei ole selliste muudatuste puhul nõutav asjakohaste muudatuste tegemine lepingus.
5.2. Juurdepääsu parool. Kiirregistreerimise korral või automaatsel registreerimisel veebilehel genereeritakse parool automaatselt ja saadetakse kasutajale e-posti teel pärast registreerumist. Parooli saate muuta osas „Minu pilet“. Vajaduse korral saab kasutada veebilehel olevat parooli meeldetuletuse funktsiooni. Olete kohustatud kasutama osasse „Minu pilet“ sisse logimiseks turvalist parooli ning mitte avaldama seda kolmandatele isikutele.
5.3. Registreerumise viisid. Veebilehel registreerumiseks ja osale „Minu pilet“ juurdepääsu saamiseks on kolm viisi:
täieliku registreerimise vormi kaudu veebilehel;
kiirregistreerimise vormi kaudu veebilehel, kasutades sotsiaalvõrgustiku profiili, hiljem kohustub kasutaja siiski esitama kõik tellimuste vormistamiseks vajalikud andmed;
automaatse registreerimise kaudu veebilehel, seejuures saab klient juurdepääsu osale „Minu pilet“ pärast esimese tellimuse koostamist. Sellisel juhul kasutatakse osale „Minu pilet“ juurdepääsu loomiseks broneerimise käigus esimesena märgitud reisija andmeid.
5.4. Kasutajal on õigus igal ajal vabalt pääseda ligi osas „Minu pilet“ olevatele tellimustele ja isiklikele andmetele, kasutades selleks oma e-posti aadressi (kasutajatunnus) ja parooli, mis saadeti pärast registreerumist kasutaja e-posti aadressile. Osale „Minu pilet“ pääsete ligi ka juhul, kui autoriseerite end tekstisõnumi kaudu, mis saadetakse teile teie mobiiltelefoni numbril.
5.5. Veebilehel registreerumise käigus pakutakse teile ka võimalust nõustuda selle lepingu tingimustega. Kui te ei ole lepingu tingimustega nõus, palume teil veebilehte mitte kasutada ja sellelt viivitamata lahkuda.
6. ÜLDREEGLID: BRONEERIMINE, OSTMINE JA TASUMISE KORD
6.1. Üldreeglid. Broneerimine
6.1.1. Kui ostja asub veebilehel broneeringut tegema, peab ta esitama enda ja reisijate/klientide isikuandmed, kui see on konkreetse valitud teenuse osutamiseks vajalik:
ees- ja perekonnanimi ning isa nimi (kui see on isikut tõendavas dokumendis märgitud ja on vajalik valitud teenuse kasutamiseks);
isikut tõendavate dokumentide andmed (nt dokumendi number ja passi seerianumber);
andmed soo kohta;
andmed kodakondsuse kohta;
muud tellimuse tegemiseks ja teenuste kasutamiseks vajalikud andmed.
Agentuuril on õigus oma äranägemise järgi muuta veebilehel tellimuse esitamiseks vajalike andmete loetelu, seejuures ei ole selliste muudatuste puhul nõutav asjakohaste muudatuste tegemine lepingus.
6.1.2. Reisijatel/klientidel, kelle broneeringus märgitud isikuandmed ei vasta isikut tõendavas dokumendis olevatele andmetele või kelle andmed on segi aetud (nt eesnime asemel on perekonnanimi jms), ei ole õigust teenuseid kasutada.
6.1.3. Tellimuse vormistamisel olete kohustatud täitma kõik väljad, mille juures on broneerimissüsteemis märge, et need on täitmiseks kohustuslikud. Teie vormistatud tellimused (kui broneerimise akna kõik etapid on lõpetatud) töödeldakse automaatselt veebilehe broneerimissüsteemis. Kõik esitatud tellimused on kättesaadavad veebilehe osas „Minu pilet“.
6.1.4. Tellimuse koostamisel võib broneerimissüsteem pakkuda teile tellimiseks vedajate/teenusepakkujate ja/või agentuuri lisateenuseid (nt pagasi kindlustamise lepingut lennu ajaks, SMS-teavitusi jpm). Sellisel juhul on broneerimissüsteemis vedaja/teenusepakkuja ja/või agentuuri vastav lisateenus, mis võib teile kasulik või huvitav olla, automaatselt tähistatud märgiga (linnukesega.) Iga tellimuse esitamisel peate kontrollima asjakohaste märkide (linnukeste) olemasolu. Kui broneerimissüsteemis pakutavad vedaja/teenusepakkuja ja/või agentuuri lisateenused ei ole teie jaoks vajalikud, peate tellimuse esitamisel ise asjaomased märgid (linnukesed) eemaldama (kustutama) enne tellimuse eest makse tegemist. Kui tellimuse koostamisel broneerimissüsteemis pakutavad vedaja/teenusepakkuja ja/või agentuuri lisateenused ei olnud teie jaoks vajalikud, kuid te ei eemaldanud tellimuse koostamisel (ei kustutanud) asjakohaseid märke (linnukesi) enne tellimuse eest tasumist, siis loetakse broneerimissüsteemis pakutavad vedaja/teenusepakkuja ja/või agentuuri lisateenused teie jaoks huvi pakkuvaks ja need lisatakse tellimusele. Kohustute mitte esitama agentuurile ja agentuuri suhtes pretensioone, kaebusi, hagisid, avaldusi jms, mis on seotud asjaoluga, et tellimuse koostamisel broneerimissüsteemis pakutud vedajate/teenusepakkujate ja/või agentuuri lisateenused ei olnud teie jaoks vajalikud, kuid tellimuse koostamisel ei eemaldanud (kustutanud) te asjakohaseid märke (linnukesi) enne tellimuse eest tasumist.
6.1.5. Broneeringu andmete muutmine. Pange tähele, et reisijate/klientide isikuandmete muutmine (sh vigade parandamine) vormistatud tellimuses ning marsruudi, kuupäevade jms muutmine võib tähendada tellimuses kokkulepitud hindade (mille alusel konkreetse teenuse eest maksti) muutmist ja võimalikke lisatasusid. Reisija/kliendi isiku- ja muude andmete muutmine tellimuses võib tähendada selle broneeringu piletite tagastamist ning uute piletite vormistamist uute hindadega. Vormistatud broneeringu muutmise korral kannab ostja kõik riskid, sealhulgas finantsriskid, mis on seotud konkreetse teenuse eest makstud hinna muutumisega, piletite tagastamisega, teenustasu maksmisega broneeringu muutmise tõttu, kõikvõimalike lisatasude, trahvide või sanktsioonidega, uue broneeringu koostamisega, makstud summade tagastamisega, valuuta konverteerimisega makstud summade tagastamisel ja muude asjaoludega. Palume teil olla broneeringus nõutavate andmete sisestamisel äärmiselt tähelepanelik. Agentuur teeb kõik endast oleneva, et kontrollida andmete sisestamise õigsust broneerimisel, kuid ei kanna ega saa kanda vastutust ega asjaomaseid kahjusid reisijate/klientide isikuandmete ja muude andmete vale, puuduliku või ebatäpse esitamise eest.
6.1.6. Maksmata/makstud broneeringute tühistamine. Broneeringute eest tasumise tähtajad kehtestavad vedajad/teenusepakkujad ning agentuur ei saa mõjutada teenuste eest tasumise tähtaja muutmist ega vastuta selliste broneeringute tühistamise eest.
Teie broneering tühistatakse broneerimissüsteemis automaatselt ilma trahvisanktsioone rakendamata järgmistel juhtudel: i) kui ajal, mil te broneerimise dialoogiaknas kõiki etappe läbisite, müüs vedaja/teenusepakkuja kõik teenused läbi (teenused tühistati) (nt kõik piletid osteti ära sõltumatute teenusepakkujate või vedaja enda muude kanalite kaudu); ii) kui ajal, mil te sisestasite ühekordset makse kinnitamise koodi, müüs vedaja/teenusepakuja asjaomased teenused välja; iii) kui te ei teinud kehtestatud ajavahemikul broneeringu eest makset ega kinnitanud broneeringu eest tasumist.
Kinnitate ja saate täielikult aru, et broneeringu tühistamise ning korduva (tühistatuga sarnase) broneeringu vormistamise korral võib korduvas broneeringus toodud teenuste hind erineda tühistatud broneeringus toodud teenuste hinnast, sealhulgas olla viimasest suurem.
6.1.7. Tellimuse kinnitamine. Kõik kinnitatud tellimused ja nende olek on kättesaadavad veebilehe osas „Minu pilet“. Soovitame uuendada brauseris veebilehte iga kord pärast valitud toimingu lõpetamist, et saada värskeimat teavet oma tellimuse oleku kohta.
Pärast teie tellimuse töötlemist broneerimissüsteemis võib agentuur või teenusepakkuja/vedaja saata teile teate tellimuse oleku kohta e-posti teel ja/või mobiiltelefoni numbril. Teenus loetakse agentuuri poolt nõuetekohaselt ja täies mahus osutatuks: i) alates hetkest, kui veebilehe osas „Minu pilet“ kajastatakse teave makstud tellimuse või kinnitatud broneeringu kohta ning pakutakse võimalust laadida alla makstud tellimuse või kinnitatud broneeringu digitaalne dokument (nt elektrooniline pilet / reisiteekonna pilet, elektrooniline vautšer, kindlustuspoliis, pilet, broneerimisblankett), või ii) alates hetkest, kui kliendi e-posti aadressile või mobiiltelefoni numbrile saadetakse asjakohane kinnitus ja/või makstud tellimuse või kinnitatud broneeringu digitaalne dokument (nt elektrooniline pilet / reisiteekonna pilet, elektrooniline vautšer, kindlustuspoliis, pilet, broneerimisblankett). Digitaalse dokumendi saatmise ajaks loetakse kuupäeva ja kellaaega, mil agentuur ei saa enam saatmist tagasi võtta. Sellest hetkest loetakse, et klient on digitaalse dokumendi kättesaanud.
6.1.8. Digitaalne dokument/blankett valitud teenuse kohta saadetakse ostjale tema tellimuse vormistamisel märgitud e-posti aadressil või edastatakse muul kindlaks määratud moel (ostjat teavitatakse teate saatmise kaudu e-posti aadressil või mobiiltelefoni numbril). Valitud teenuseliigi digitaalne dokument (nt elektrooniline pilet / reisiteekonna pilet, elektrooniline vautšer, kindlustuspoliis, pilet, broneeringublankett jne) annab tunnistust teenuse ostmisest või broneerimisest ning tõendab dokumendis nimetatud isikute õigust kasutada valitud teenusepakkuja/vedaja teenust (nt minna reisile). Agentuur ei ole kohustatud saatma mis tahes digitaalseid dokumente enne täieliku makse saamist ostjalt, kui sellise makse tegemine on valitud teenuse puhul ette nähtud.
Reisija on kohustatud kontrollima broneeringu vormistamisel märgitud e-posti aadressi ja muid sidevahendeid, et veenduda, kas on saadetud tellimuse kinnitus ja/või makstud tellimuse või kinnitatud broneeringu digitaalne dokument ning digitaalses dokumendis esitatud teave. Reisija on kohustatud ise digitaalse dokumendi paberile välja trükkima. Enne teenuse kasutamise võimaldamist võib vedaja/teenusepakkuja nõuda reisijalt/kliendilt isikut tõendava dokumendi ja/või paberpileti esitamist. Kui teil ei ole isikut tõendavat dokumenti või muid teenuse kasutamiseks vajalikke dokumente ega teie nimele väljastatud kehtivat piletit, on vedajal/teenusepakkujal õigus teile teenust mitte osutada.
6.1.9. Teenusepakkujate/vedajate teated. Kui see on asjaomase teenusega ette nähtud, on teil võimalik saada tellitud teenuse kohta vedajatelt/teenusepakkujatelt teateid. Agentuur ei vastuta teie ja teenusepakkujate/vedajate teabevahetuse eest, mis toimub väljaspool seda veebilehte, ega kontrolli seda.
6.1.10. Soodustused, eripakkumised ja kampaaniad. Eripakkumised, soodustused ja kampaaniad tuuakse eraldi välja ning neid on lubatud rakendada neis esitatud tingimuste ja kehtivusaja kohaselt. Kui teenuse puhul kehtib soodustus isikutele, kelle vedaja/teenusepakkuja on rühmitanud vanusekategooriatesse „laps“ ja/või „imik“, siis peab lapse ja imiku vanus reisi lõppkuupäeval või teenuse kasutamise viimasel kuupäeval vastama asjaomasele vanusekategooriale („laps“ või „imik“), mille on sätestanud teenusepakkuja/vedaja. Kliendi/reisija vanuse tõendamiseks tuleb esitada asjakohane dokument (lapse pass või sünnitunnistus või muu isikut tõendav dokument). Nõuded dokumendi liigile ja vormile kehtestatakse vedaja/teenusepakkuja reeglitega.
6.2. Üldreeglid. Maksmine.
6.2.1. Makseviisi valik ja makseandmed. Ostja valib konkreetse teenuseliigi jaoks võimalike variantide ja maksmise hetkeks veebilehel kättesaadavate makseviiside seast endale sobivaima. Maksemeetodeid ja -viise, mis ei ole veebilehel ette nähtud ega kättesaadavad, makse tegemiseks ja kinnitamiseks ei aktsepteerita.
Kui ostja valib makseviisiks kaardimakse, siis on ta kohustatud esitama järgmised kaardimaksete tegemiseks vajalikud andmed: kaardi number, kehtivusaeg, CVC/CVV kood ja maksekaardi omaniku nimi. Samuti annab ostja agentuurile/teenusepakkujale/vedajale/maksesüsteemile nõusoleku oma isiku- ja makseandmete töötlemiseks valitud teenuste eest ülekande tegemisel.
Tellimuse eest maksmiseks on agentuuril õigus pakkuda teile üht või mitut makseviisi, sõltuvalt tellimusega hõlmatud teenuste tüübist ning agentuuri ja konkreetse vedaja/teenusepakkuja vahel sõlmitud lepingu tingimustest. Agentuuril on õigus igal ajal ja oma äranägemise järgi muuta/eemaldada mis tahes makseviise veebilehel ilma kohustuseta sellest ette teatada või lepingut muuta.
6.2.2. Volitus maksetehingu töötlemiseks. Ostja, olles valinud ja kinnitanud tellimuse eest maksmise viisi, volitab agentuuri (selle partnereid või seotud isikuid) või teenusepakkujat/vedajat või maksesüsteemi tema valitud makseviisi teel võtma tema nimetatud maksekaardilt/pangakontolt maha tellimuse kogusumma, mis on märgitud veebilehel, sh teenus- ja komisjonitasud, maksesüsteemi juurdehindlused, võimaliku valuuta konverteerimise summad ja kursierinevused, mida samuti rakendatakse tellimuse eest tasumise puhul; samuti volitab ostja nimetatud isikuid töötlema oma makse- ja isikuandmeid i) ostja tellitud teenuste ostmiseks, ii) maksete tagastuse töötlemiseks, kui see on vajalik, ja iii) muudeks otstarveteks, mis on vajalikud selle lepingu tingimuste ja ostja tellimuse täitmiseks. Käesolevaga mõistate ja nõustute sellega, et tellimuse eest maksmise hetkeks ei ole agentuuril maksetehingu töötlemisega seotud lisakulude suurus teada.
Agentuuril on õigus nõuda ja teie olete kohustatud esitama kontoväljavõtte, et lahendada finantsvaidlusi, mis on seotud teenuste / agentuuri teenuste eest tasumisega või rahasummade tagastamisega teenuste / agentuuri teenuste tühistamise korral, ning muid finantsküsimustes tekkida võivaid vaidlusi.
Mis tahes makseviisi valimise puhul tunnistate asjaolu, et agentuur kannab teenuste eest tasutud summa laekumise järel selle summa asjaomasele vedajale/teenusepakkujale, ning te kohustute mitte vaidlustama seda asjaolu mis tahes vaidlustes või kohtumenetluses.
Maksevahendite piisavus. Tellimuse kinnitamise hetkeks maksekaardi või pangakontoga peab ostjal olema piisavalt vahendeid, et tellimuse eest täies mahus tasuda, võttes arvesse võimalikke lisakulusid, mis on seotud maksete töötlemise, valuuta konverteerimise või kursierinevustega; maksekaardi jääk peab olema piisavalt suur, et katta kõik nimetatud lisakulud. Agentuur ei vastuta broneeringu tühistamise ega sellest tulenevate ostjale tekitatud kahjude eest, kui kahjude põhjuseks on ebapiisavad vahendid ostja maksekaardil/pangakontol.
6.2.3. Maksetehingud. Tellimuse koostamisel/vormistamisel võidakse maksekaardil olevad vahendid blokeerida ja blokeeritud vahendid hiljem maha võtta. Maksekaardilt võib rahalised vahendid maha võtta agentuur,vedaja või teenusepakkuja, kes võib seda teha ühe või mitme maksega (nt iga pileti eest eraldi, kui broneeriti mitu piletit/hotellituba samal ajal, või iga teenuse eest eraldi, kui ühel ajal telliti mitu teenust). Vahendite mahavõtmine võib toimuda nii tellimuse koostamise ajal kui ka 30 (kolmekümne) või enama päeva jooksul pärast tellimuse kinnitamist teenusepakkuja/vedaja reeglite kohaselt. Ostja on kohustatud võtma kõik meetmed, et vahendite mahavõtmine maksekaardilt oleks agentuuri või teenusepakkuja/vedaja jaoks igal ajal võimalik ja kättesaadav (nt kõik pangas kehtestatud maksepiirangud ja -limiidid tuleb tühistada enne seda, kui vahendid kontolt maha võetakse).
6.2.4. Maksetehingute kontrollimine. Maksekaardi omanik on kohustatud kasutama kaarti kehtivate õigusaktide ja maksekaardi väljastanud pangaga sõlmitud lepingu tingimuste kohaselt ning tegema kõik endast oleneva, et kaarti ei saaks kasutada isikud, kellel ei ole selleks seaduslikku õigust ega volitusi. Et vältida maksekaartide erisuguseid väärkasutusi maksete tegemisel, kontrollib agentuur kõiki veebilehel vormistatud ja maksekaardiga makstud tellimusi kõikide vahenditega, mis on maksetehingute õigsuse kontrollimiseks kättesaadavad, sealhulgas kasutades turvaliste maksete reegleid ja standardeid ning pettusevastast kontrolli, mille üksikasjad on saadaval veebilehel.
Agentuur jätab endale õiguse keelduda teile teenust osutamast või nõuda maksekaardi omaniku dokumentide koopiaid, kui on piisavalt põhjust arvata, et maksekaardiga tehtav tehing on kahtlane või sisaldab pettuse elemente. Et kontrollida maksekaardi omaniku isikut ja tema õigust kasutada maksekaarti veebilehel tellitud teenuste eest tasumiseks, on agentuuril õigus küsida ostjalt:
passi koopiat isikuandmetega leheküljest;
maksekaardi mõlema poole koopiat (kaardi numbril peavad selgelt näha olema esimesed kuus ja viimased neli numbrit, CVC/CVV kood tuleb kinni katta).
Nimetatud dokumentide koopiad tuleb saata agentuuri nõudmisel ja agentuuri kehtestatud tähtajaks e-kirjaga sellises mahus ja vormis, mis vastavad agentuuri nõudmistele. Kui ostja ei esita nõutud dokumente õigeks ajaks või kui on kahtlusi nende dokumentide autentsuses, siis jätab agentuur endale õiguse tellimus tühistada ilma põhjusi selgitamata. Tellimuse maksumus tagastatakse ostja maksekaardile ning ostja kaardilt blokeeritud vahendid vabastatakse.
Pange tähele, et agentuur kontrollib maksetehinguid vaid agentuuri tööajal. Seetõttu võidakse muul ajal tellitud teenuste eest tehtud makseid kontrollida järgmisel tööpäeval. Agentuur ei vastuta kulude eest, mis võivad selliste kontrollide tulemusel tekkida.
6.2.5. Valuuta. Agentuuri ja ostja vahelised arveldused toimuvad eurodes. Ostja ja asjaomase teenusepakkuja/vedaja vahelised arveldused tehakse/töödeldakse teenusepakkuja/vedaja või emiteeriva panga kehtestatud arvelduseeskirjade kohaselt. Sellisel juhul võib ostja kontolt maha võetavate vahendite valuuta erineda veebilehel märgitud valuutast. Broneeringu tegemisel nõustute sellega, et teid on teavitatud tellimuse maksumuse kujunemise tingimustest, kontolt maha võetavate vahendite valuutast ja maksetingimustest, ning te olete nendega tingimusteta nõus.
6.2.6. Maksetehingute töötlemisega seotud lisakulud. Ostja kannab täit ja ainuisikulist vastutust kõikide komisjonitasude, võimalike konverteerimistasude ja kursierinevuste ning muude asjakohaste tasude eest, mille võib tellimuse maksumusele lisada maksekaardi väljastanud / maksesüsteemi pakkuv pank või maksetaristu haldur. Ostja on kohustatud ise tutvuma panga eeskirjade, hindade ja komisjonitasudega ning valuuta vahetamise ja konverteerimise kurssidega, mida võidakse veebilehel tellimuse eest tasumisel rakendada. Mõistate ja nõustute sellega, et agentuur ei hüvita ostjatele valuuta konverteerimisest ja kursierinevustest tulenevaid lisakulusid, sest agentuur edastab ostjale vaid teavet vedaja hinnakujunduspoliitika kohta, kuid ei osale selliste poolte vastastikuse poliitika kujundamises, kes teenindavad maksetehinguid nende vormistamisest kuni vahendite mahavõtmiseni ostja kontolt või vahendite tagasikandmiseni kontole teenuse ostmist tõendavate dokumentide tagastamise tulemusena. Enne teenuste eest tasumist soovitab agentuur teil pidada nõu kvalifitseeritud spetsialistiga, et saada teavet teie maksetehingu kõikide üksikasjade kohta.
6.2.7. Veebilehel avaldatud ja mitmele allikale tuginevad valuutakursid on avalikult kättesaadavad ning kannavad vaid informatiivset eesmärki. Valuutakursse ei uuendata iga päev ning tegelikud hinnad võivad teie maksetehingu suhtes kehtivast tegelikust valuutakursist erineda.
6.2.8. Valuutakursid ja panga komisjonitasud makse tegemisel.
Mõne teenusepakkuja/vedaja tegevuseeskirja kohaselt võib ostja maksekaardilt broneeringu maksumuse mahavõtmise päring tulla pangast, mis asub broneeringu tegemise riigi piiridest väljaspool. Pangakaardi väljastanud pank võib pidada rahvusvahelise reisi broneeringut rahvusvaheliseks makseks, sest vahendite kontolt mahavõtmise päring võib tulla välisriigi teenusepakkujalt/vedajalt.
Rahvusvahelise maksetehingu valuutakursi ja komisjonitasu määrab ostja pank tehingu töötlemise päeval. Pange tähele, et teie maksetehingu töötlemise kuupäev võib erineda veebilehel tehtud makse kuupäevast.
Kui broneering tehakse väljaspool maksekaardi väljastamise riiki või kui maksevaluuta erineb maksekaardi valuutast, siis on pangal õigus konverteerida maksesumma kohalikku valuutasse, võtta maha valuuta konverteerimise tasu ja arvestada rahvusvahelise maksetehingu tegemise eest komisjonitasu. Seetõttu võib maksetehingu kinnituses näidatud summa olla kohalikus valuutas ning see summa võib erineda summast, mis on näidatud veebilehel broneeringu makse kokkuvõtval leheküljel.
Valuuta konverteerimise vajadus ja panga komisjonitasud võivad tekkida nii maksmise etapis kui ka vahendite tagastamise etapis broneeringu tühistamise/tagastamise korral.
6.3. Üldreeglid. Tagastamine.
6.3.1. Tellimuse eest tasutud vahendid tagastatakse alati kohaldatavate õigusaktide, selle lepingu, teenuste osutamise reeglite / hinnareeglite, muude eeskirjade ja soovituste jne kohaselt, sealhulgas vedaja/teenusepakkuja soovituste kohaselt, mida rakendatakse teenuse tagastamise taotluse esitamiseks ja töötlemiseks.
6.3.2. Vahendite tagastamise taotluse läbivaatamise kord ja ostjale vahendite tagastamise tehniline protseduur sätestatakse teenuste osutamise reeglites / hinnareeglites eraldi iga teenuse kohta, mis kuulub ostetava teenuse juurde.
6.3.3. Agentuuril on õigus nõuda tagastamise algatanud ostjalt järgmiste lisadokumentide koopiaid: isikut tõendavad dokumendid (nt pass), avaldused, tõendid, tunnistused ja muud dokumendid, mis kinnitavad tagastamise põhjust, samuti kontoväljavõtted vaidlusaluste finantsküsimuste lahendamiseks. Teenuse tagastamise taotluse esitamisel agentuurile on ostja kohustatud võimalikult täpselt kirjeldama tagastuse põhjust (alust). Ostja kannab täit ja ainuisikulist vastutust nõutavate dokumentide mitteesitamise ning teenuse tagastamise põhjuse (aluse) mitteselgitamise eest.
7. VEEBILEHE TEENUSTE KASUTAMISE LISAERISUSED
7.1. Lennupiletid. Üldtingimused.
7.1.1. Lennupiletite broneerimise teenuse osutamise erisused rakenduvad koos selles lepingus sätestatud üldiste broneerimisreeglite ning teenuste ostmise ja maksmise reeglitega, samuti lennupiletite broneerimise lisareeglitega, mis on kättesaadavad sellel lingil.
7.1.2. Broneeringu tegemisel kinnitate ja nõustute sellega, et lennupiletite broneerimise mis tahes tingimustest võidakse teid teavitada vahetult enne broneeringu vormistamist (igal broneeringu tegemise etapil) või e-posti teel / mobiiltelefoni numbril igal ajal enne ja pärast broneeringu vormistamist.
7.1.3. Kõik lennupiletite ja vedajate lisateenuste tellimisega seotud õigussuhted, sealhulgas broneerimise ja vormistamise/tellimise reeglid; maksereeglid; tariifide rakendamise reeglid; reisidokumentide (elektrooniliste piletite) tühistamise/tagastamise ja muutmise reeglid; vedaja lisateenuste vormistamise ja tellitud lisateenuste tühistamise reeglid ning muud vedaja teenuste osutamise reeglid on reguleeritud asjaomaste vedajate teenuste osutamise reeglite, konkreetsete lennupiletite suhtes kehtivate hinnareeglite, lennuvedude lepingu, IATA lepingu ja selle lepinguga ning muude kehtivate seaduste ja rahvusvaheliste õigusaktide normidega.
7.1.4. Olete teadlik sellest, et vedajad alati ei teavita agentuuri ega avalda globaalses broneerimissüsteemis teavet reiside tühistamise/peatamise ja muude lennupiletitega seotud muudatuste kohta, mistõttu olete kohustatud ise jälgima teavet asjakohase lennupiletiga seotud reisi kohta.
7.2. Lennupiletid. Broneerimine
7.2.1. Veebilehel on tavaliselt võimalik osta lennupileteid 364 päeva enne reisi kuupäeva, kuid hiljemalt 4 (neli) tundi enne valitud lennu väljumist. Kahtluste korral uurige lennupiletite ostmise võimalikkust klienditoelt.
7.2.2. Osa lennufirmade eeskirjade kohaselt tuleb ostjatel, kelle passis on väli „isanimi“, märkida broneerimisel oma isa nimi vastavale väljale.
7.2.3. Pagasiveo tingimused kehtestatakse hinnareeglites ja need on broneerimise vormistamisel kättesaadavad. Olenevalt lennupileti hinnast võib reisija tasuta kaasa võtta teatud mahuga pagasit. Ostja on kohustatud ise tutvuma pagasiveo eeskirjadega ja nõustub sellega, et iga üksiku vedaja pagasiveo eeskirjad võivad olla erinevad, samuti võivad need erineda ühe tellimuse eri piletite (piletite vormistamisel segmendi kaupa) ja iga üksiku reisija lõikes (mitmetariifse broneerimise korral).
Reisija on ka kohustatud ise tutvuma kaasavõtmiseks keelatud esemete loeteluga ning eri kategooriatesse kuuluva pagasi veo reeglitega, samuti pagasiveo eeskirjade ja normidega.
7.2.4. Ostja võib uurida klienditoelt lisateenuste olemasolu ja tellida järgmiseid lisateenuseid, kui vedaja neid osutab: erimenüü, istekohtade valik, loomaveo vormistamine, ebastandardne või lisapagas, abi tellimine puuetega inimestele lennule minemisel/maandumisel, laste saatmise teenus jne. Mõned lisateenused on kättesaadavad veebilehel teatud vedajate reiside broneerimisel.
7.2.5. Ostja on kohustatud ise tutvuma vedaja kehtestatud reeglitega, mis kehtivad lennupiletite ostmisele, lastega reisimisele või laste saatjata reisimisele, ning neist alati kinni pidama. Enne broneeringu koostamist soovitame küsida nõu klienditoelt.
7.2.6. Reisija on kohustatud uurima klienditoelt ja/või vedajalt elektrooniliste seadmete vedamise ja nende reisi ajal kasutamise tingimusi.
7.2.7. Klient kohustub mitte esitama agentuurile ega agentuuri suhtes mingeid pretensioone, kaebusi, hagisid, avaldusi jms, mis on seotud kliendil/saajal ilmnenud ettenägematute asjaoludega selle lepingu tingimuste rikkumise tõttu, täpsemalt, kui kliendil/saajal ilmneb ettenägematu olukord juhul, kui tellimuse esitamise hetkel ei ole broneerimissüsteemis ja/või klienditoe käsutuses teavet pagasiveo korra ja tingimuste kohta, ning klient ei ole enne tellimuse eest tasumist ise konkreetse vedaja pagasiveo eeskirjade, korra, tingimuste ja hinnakirjaga tutvunud.
7.3. Lennupiletid. Hind. Makse- ja vormistamistingimused.
7.3.1. Lennupileti hind koosneb vedajate ja lennujaamade kehtestatud tariifidest, maksudest ning lõivudest. Lennupileti hind võib sisaldada agentuuri teenustasu, panga komisjonitasu ja ülekannete tasu. Lennupileti üldmaksumus on esitatud broneerimissüsteemis pileti ostmise ajal ja võib olenevalt makseviisist erineda.
7.3.2. Lennupileti tariifi määrab vedaja ja see on kättesaadav broneerimissüsteemis broneeringu/tellimuse tegemise hetkeks põhimõttel „nii, nagu on“. Agentuur ei anna mingit garantiid lennupileti võimaliku muutumise kohta broneeringu koostamise hetkest kuni veodokumentide tegeliku vormistamiseni, kuna agentuur ei mõjuta vedaja hinnapoliitikat.
7.3.3. Broneeringu tegemisel teavitatakse ostjat (veebilehel enne broneeringu kinnitamist või e-posti teel makstaval arvel) lennupiletite eest tasumise tähtajast. Üldreegli kohaselt on maksmise tähtajaks 12 (kaksteist) päeva. Üksikutel juhtudel võib maksetähtaeg olla kuni 4 (neli) tundi. Ostja on kohustatud järgima lennupiletitele kehtestatud maksetähtaegu.
7.3.4. Olete teadlik ja nõustute, et vedajal on õigus tühistada koostatud broneeringud, mille eest te ei ole kehtestatud tähtpäevaks tasunud, samuti on vedajal õigus sellisel juhul tariife muuta. Agentuur ei vastuta selliste broneeringute tühistamise eest ega taga, et tariifid jäävad muutumatuks samade lennupiletite jaoks teistkordse broneeringu tegemisel.
7.3.5. Veoeeskirjad ja tariifid kehtivad broneeringu tegemise hetkel ning neid võib muuta vaid vedaja lennupileti väljastamise hetkeks ilma reisijaid sellest ette teavitamata. Kui lennupileti vormistamisel agentuuri poolt erineb tariif sellest tariifist, mis kehtis broneeringu tegemise hetkel, teavitab klienditugi sellest ostjat ja vajaduse korral esitab ostjale juurdemaksu arve. Kui ostja ei ole nõus lennupiletit muutunud hinnaga ostma, siis broneering tühistatakse ja juba makstud rahalised vahendid tagastatakse ostjale selle lepingu tingimuste kohaselt.
7.3.6. Veodokumendi (e-pileti) väljakirjutamine toimub Agentuuri poolt päraste selle autoriseerimist Ülevedaja poolt Broneeringu Süsteemis, reeglina 3 (kolme) tunni jooksul pärast Broneeringu eest maksmist, kui muud tähtajad pole ettenähtud Ülevedaja/Teenusepakkuja poolt.
7.3.7. Lennupileti ostmise tõendiks on elektrooniline pilet / reisiteekonna kviitung, mis saadetakse ostjale broneeringu tegemisel esitatud e-posti aadressil, või elektroonilise pileti / reisiteekonna kviitungi koopia, mis edastatakse ostjale muul kokkulepitud viisil.
7.3.8. Kui makstud lennupileti vormistamine lükkus ostja palvel edasi, siis makstud lennupiletite väljastamisele kehtiva tähtaja möödumisel võib vedaja lennupileti hinda või tariifi muuta ning broneeritud kohad vabamüüki lasta.
7.3.9. Broneeringu tegemisel või selle vormistamise järel võidakse ostjale pakkuda vedaja lisateenuste tellimise võimalust (nt istekoha valimine või lisapagasi eest tasumine). Selliste lisateenuste tingimused, mahu ja maksumuse (lisatasud) kehtestab vedaja ning need sõltuvad konkreetsest reisist. Ostjate esitatud lisateenuseid puudutavate päringute töötlemise suhtes võidakse kehtestada teenustasu.
7.3.10. Agentuur saadab lisateenuseid puudutavad päringud vedajale pärast seda, kui on saanud ostjalt laekunud makse kinnituse. Vedajate lisateenuste ostmise kinnituseks on elektrooniline kviitung, mis saadetakse ostja e-posti aadressile.
7.3.11. Kui vedaja ei kinnita lisateenuste tellimust, tagastatakse ostjale lisateenuste eest tasutud summa täies mahus. Kui lisateenused tagastatakse ostja nõudmisel, arvestatakse tagastatav summa vedaja teenuste osutamise reeglite ja hinnareeglite kohaselt ilma teenustasuta.
7.3.12. Pange tähele, et lisateenuseid ja lennupileteid tühistatakse, muudetakse ja tagastatakse eraldi teenustena ning need ei ole omavahel seotud. Lisateenuse kinnitamata jätmine ei too automaatselt kaasa lennupileti tühistamist. Sellistel juhtudel teavitab klienditugi ostjat lennupiletite või lisateenuste kinnitamise või tühistamise võimalustest. Ostjad on kohustatud kinnitama tellitud teenused klienditoe teatatud tähtaegadeks.
7.3.13. Agentuur ei vastuta terminalide ega lennujaamade vahel liikumisega seotud kulude eest ega hüvita neid.
7.4. Lennupiletid. Tühistamine, tagastamine ja muutmine.
7.4.1. Lennupileti vabatahtliku ümbervahetamise/tagastamise korral otsustab tagastamisele kuuluva summa või sissenõutava trahvisumma vedaja, kelle otsus sõltub teenuste osutamise reeglites ja hinnareeglites kehtestatud tingimustest, konkreetsest lennupiletist ning vedaja sise-eeskirjadest. Lisaks trahvidele võib vedaja lennupileti ümbervahetamisel/tagastamisel nõuda lisateenustasu.
7.4.2. Kui ostja vahetab lennupileti ümber või tagastab selle vabatahtlikult, on agentuuril õigus kinni pidada teenustasu (v.a vedaja trahvid ja tasud) enda teenuste osutamise eest järgmistel tingimustel:
lennupileti muutmise/ümbervahetamise eest 20 (kakskümmend) eurot iga reisija eest (v.a imikud);
lennupileti tagastamise eest 25 (kakskümmend viis) eurot iga reisija eest (v.a imikud).
7.4.3. Kui lennupileti ümbervahetamine/tagastamine ei ole vabatahtlik, siis ei võta agentuur selle eest teenustasu. Lennupileti mittevabatahtliku ümbervahetamise/tagastamisega on tegemist õigusaktidega ning vedaja teenuste osutamise reeglite/hinnareeglite ja sise-eeskirjadega ettenähtud juhtudel.
7.4.4. Lennupileti tühistamise, ümbervahetamise või tagastamise korral ei tagastata lisateenuste tasu, teenustasusid ega vahendite ülekandmisega seotud tasusid.
7.4.5. Reisi edasilükkamise/tühistamise korral võtab agentuur ostjaga broneeringu tegemisel esitatud kontaktandmetel ühendust ja edastab talle vajalikku teavet vedaja tingimuste kohaselt.
7.4.6. Päring lennupiletites muudatuste sisse viimiseks või tagastuseks teostatakse Ostja poolt Veebilehe jaotuses „Minu pilet“. Lennupiletite muutmise ning tagastuse, nende maksumuse, tagastamisele kuuluv summa määratakse vastavalt tagastus- või muudatuspäringu vormistamise kuupäevale ja kellaajale. Juhul, kui Klient ei esita lennupileti tagastus/vahetus/muudatuspäringut läbi jaotuse „Minu pilet“, vaid teeb seda Klienditoe kaudu (telefonikõne/elektronposti kaudu jne.), siis soovitab Klienditugi Kliendil esitada lennupiletite tagastus/vahetus/muudatuspäringu jaotuses „Minu pilet“. Käesolevaga on Klienti teavitatud sellest, et Klienditoel ei ole informatsiooni rakendatava tariifi Reeglitest, ei arvuta lennupileti eest tagastamisele kuuluvat summat ning ei arvuta summat, mis lennupileti ümbervormistamise korral (vahetus/muudatus) täiendavalt tasuda tuleb – antud tegevustega tegeleb Agentuuri teised osakonnad, kes otseselt klientidega ei suhtle.
7.4.7. Piletites muudatuste sisse viimise päringu võtab vastu Agentuur ning saadab selle 72 tunni jooksul pärast Ostjapoolse maksekinnituse saamise hetke kinnitamiseks ja/või töötlusprotseduuride täpsustamiseks edasi Vedajale. Reeglina teostab Vedaja mistahes päringutel põhinevate muudatuste sisseviimise lennupiletites 3-10 tööpäeva jooksul. Vedaja määrab iseseisvalt päringute ülevaatamise tähtajad. Agentuur saadab Vedajale vaid vastavad päringud edasi ega saa kuidagi Vedajat mõjutada ega Ostja eest vastutust võtta juhul, kui Vedaja mistahes päringu üle vaatamisega hilineb. Alates Vedajalt vastuse saamise hetkest edastab Agentuur Ostjale kogu vajaliku informatsiooni 24 tunni jooksul.
7.4.8. Lennupileti saab annulleerida (void) ainult pärast annulleerimise juurde kuuluvate lennupileti annulleerimise/rahaliste vahendite tagastamise/tagastatava summa arvestamise korra tingimuste ostjapoolset kinnitust jaotuses „Minu pilet“. Ostja peab õigel ajal antud annulleerimistingimused Veebilehel kinnitama ning hilinemise korral kohustub iseseisvalt kandma kõik sellega seotud kulud ja kahjud. Pange tähele, et mõned piletid tagastamisele ei kuulu ning selliste piletite annuleerimisprotseduuridele (void) ei rakendu Tariifireeglid ning Vedaja sisepoliitika.
7.4.9. Lennupileti annulleerimisel (void) selle väljastamise päeval arvestatakse tagastamisele kuuluva summa päringu töötlemisel ka Vedaja teenustasu ning Agentuuri Teenustasu. Reeglina sellisel juhul Vedaja trahve ei rakenda. Agentuuri teenustasu suurusest teavitatakse Ostjat väljamakstava summa kinnituse ajal. Pärast teiepoolset arvestatud tagastussumma kinnitamist saadab Agentuur annulleerimispäringu kinnitamiseks Vedajale. Vedaja määrab lõpliku väljamakstava summa suuruse ning otsustab kas sellele rakendub trahv või mitte, kui see olemas on. Pange tähele, et Vedajal on õigus keelduda lennupiletite tasu tagastamisest trahvi rakendamata. Sellisel juhul saate te esitada avalduse lennupileti annulleerimiseks vastavalt tariifireeglitele. Vedajad määravad iseseisvalt lõpliku tagastamisele kuuluva summa ning annuleerimispäringute töötlemise tähtajad. Agentuur suunab vaid vastavad päringud Vedajale ega saa mõjutada Vedaja tööd ega kanna Ostja ees vastutust, kui päringu Vedajapoolne töötlemine või füüsiliselt väljamakstava summa, mille Agentuur välja arvutas ning Ostja kinnitas, arvutamine hilineb (kaasa arvatud summa muutumine vähemuse poole).
7.4.10. Lennupiletite eest makstud vahendite tagastamine, mida ei makstud otse Vedajale (kaasa arvatud vahendite blokeerimine ja vabastamine Ostja maksekaardil), toimub vastavalt Ostja ja Vedaja vahelisele otsesele lepingule. Sellisel juhul ei kanna Agentuur Ostja ees vastutust mistahes hilinemiste või vigade eest, kuna ei ole osaline maksete tegemises ning ei saa neid mõjutada.
7.4.11. Kasutamata lennupileti eest tasutud vahendid tagastatakse samamoodinagu broneeringu puhulkooskõlas selles lepingus ette nähtud tähtaegade ja tingimustega.
7.4.12. Kui lennupiletite eest tasuti otse agentuurile, siis tagastatakse vahendid 5–10 tööpäeva jooksul. Kui lennupiletite eest tasuti vedajale, siis tagastatakse vahendid 10–60 tööpäeva jooksul. Vahendite tagastamise tähtaeg algab hetkest, kui ostja kinnitab osas „Minu pilet“ tagastatavad summad.
7.4.13. Kui reisija ei saabunud reisile ega teavitanud vedajat oma reisiplaanide muutumisest, siis on vedajal õigus broneering tühistada nii lennu esimese segmendi suhtes kui ka reisiteekonna kõikide ülejäänud segmentide ja tagasilennu suhtes sellest reisijat teavitamata. Tühistamise vältimiseks võtke alati ühendust klienditoe või vedajaga.
7.5. Lennupiletid. Lennupiletite segmendi kaupa ja mitmetariifse broneerimise erisused.
7.5.1. Lennupileti vormistamise/väljastamise viisist (segmendi kaupa või mitmetariifselt) antakse ostjale teada hinnareeglites enne broneeringu koostamist. Ostja on kohustatud iseseisvalt tutvuma nimetatud reeglitega ning tegema teadliku valiku broneeringu tingimuste, vormistamise ja tasumise kohta.
7.5.2. Mitmetariifne broneerimine. Kui reisija ostab lennupiletid kahe või enama isiku jaoks (kellest vähemalt kaks on täiskasvanud), siis võidakse talle pakkuda võimalust osta eri hinnaklassiga lennupileteid. Mitmetariifse süsteemi kasutamine lennupiletite vormistamisel/väljastamisel võimaldab vähendada lennuteenuse üldmaksumust. Seejuures ei mõjuta ühes broneeringus sisalduvad eri hinnaklassi lennupiletid reisijate teenindusklassi (äri-, turistiklass). Mitmetariifsete lennupiletite broneerimisel võivad hinnareeglid olla ühes tellimuses/broneeringus sisalduvatele reisijatele erinevad.
7.5.3. Segmendi kaupa vormistamine. Lennupileti vormistamine/väljastamine toimub iga lennusegmendi kohta eraldi, reisijale pakutakse ka võimalust teha iga lennusegmendi kohta eraldi broneering või valida muud reisitingimused. Lennupiletite vormistamisel võivad hinnareeglid olla ühes tellimuses sisalduvatele segmentidele erinevad.
7.5.4. Teenuste osutamise reegleid / hinnareegleid rakendatakse segmendi kaupa vormistamisel iga lennupileti suhtes eraldi või mitmetariifse broneerimise korral iga reisija suhtes eraldi ning seega võivad ka järgmised tingimused erineda:
lennupiletite tühistamine, muutmine ja tagastamine;
pagasi- ja loomaveo eeskirjad ning vedaja lisateenuste osutamise tingimused;
tagastustingimused või alternatiivsete reisivõimaluste pakkumine, kui lend tühistatakse või lükatakse edasi vedaja süül. Sellisel juhul pakutakse reisijale alternatiivseid võimalusi või piletite tagastamist vaid ühe lennupileti raames välja toodud lendudele iga reisija jaoks eraldi;
reisija taotluse alusel lennupiletite erakorralise muutmise või tagastamise erisused. Sellisel juhul vaadatakse reisija taotlust kinnitavad dokumendid läbi iga lennupileti või reisija puhul eraldi, kui lennupiletite tagastamise/muutmise põhjuseks on i) reisija või tema lähisugulase haigus/surm või ii) viisa mittesaamine.
7.6. Lennupiletid. Odavlennufirmade (eelarveliste lennufirmade) piletite tellimise erisused
7.6.1. Lennupiletite ostmisel odavlennufirmade reisidele kehtivad järgmised tingimused.
Vedajate hinnareeglitega on võimalik tutvuda makse tegemise leheküljel tellimuse koostamisel.
Ostja maksekaardilt võib vahendeid maha võtta vaid asjaomane vedaja või agentuur. Maksetehingu töötlemise ajal on vedajatel õigus rakendada lisa- ja komisjonitasusid. Seejuures võib veebilehel märgitud tasumisele kuuluv summa erineda ostja maksekaardilt maha võetavast summast ning sellist hinnamuutust, arvestades lisa- ja komisjonitasusid, ei loeta agentuuripoolseks rikkumiseks.
Broneeringu tegemisel nõustute sellega, et teid on teavitatud lennupileti hinna kujunemise tingimustest ja maksetingimustest, ning te olete nendega tingimusteta nõus. Mõistate ja nõustute sellega, et agentuur ei saa vastutada vedaja rakendatavate lisa- ja komisjonitasude eest, sest agentuur edastab ostjale vaid teavet vedaja hinnakujunduspoliitika kohta, kuid ei osale selliste poolte vastastikuse poliitika kujundamises, kes teenindavad maksetehinguid nende vormistamisest kuni vahendite mahavõtmiseni ostja kontolt või vahendite tagasikandmiseni kontole teenuse piletite tagastamise tulemusena.
Tasuda saab üksnes maksesüsteemi Visa ja MasterCard pangakaartide abil.
Rahaliste vahendite mahakandmise valuuta sõltub reisi lähtepunktist.
Vedaja kinnitatud broneeringu number kinnitab õigust lennule, elektroonilise pileti numbrit ei väljastata.
Reisija ei saa kasutada boonusprogrammis kogutud Tickets-boonuseid (kui teenus on veebilehel kättesaadav) odavlennufirmade piletite eest tasumiseks. Odavlennufirmade makstud piletite eest arvutatakse boonuseid boonusprogrammis osalemise tavapäraste reeglite kohaselt.
Enamik odavlennufirmade reegleid ei näe ette reisiteekonna või reisija ees- ja perekonnanime ning isanime muutmist.
Makstud lennupiletit ei ole võimalik tagastada.
Vedajal on õigus rakendada eritingimusi pagasiveo normide ja reisile registreerimise suhtes, mis määratakse kindlaks hinnareeglitega või odavlennufirma veebilehel.
7.7. Aeroekspressi rongipiletid. Üldsätted. Aeroekspressi rongipiletite ostmine. Pärast makse kinnitamist koostab süsteem elektroonilise pileti ja saadab selle tellimuse koostamisel märgitud e-posti aadressile. Pärast autoriseerimist on pilet kättesaadav ka veebilehe osas „Minu pilet“. Aeroekspressi rongide reisiteekonna kviitungi kehtivusaeg. Standardklassi vaguni reisiteekonna kviitung kehtib kuni kella 03.00-ni (Moskva aja järgi) päeval, mis järgneb reisiteekonna kviitungile märgitud reisi kuupäevale. Kui reisiteekonna kviitungi väljatrükile kehtestatud nõudeid ei järgita, loetakse kviitung kehtetuks. Kviitungi nõuetekohase väljatrüki eest vastutab reisija.
7.8. Aeroekspressi rongipiletid. Reisi üldreeglid. Aeroekspressi elektrirongides on reisijatel keelatud mis tahes viisil kahjustada või rikkuda vagunisiseseid seadmeid, vedurite ja vagunite aknaklaase või teiste reisijate esemeid.
Reisijatel ei ole õigust häirida teiste reisijate rahu, suitsetada vagunites ja nende eeskodades, juua alkohoolseid jooke ning olla joobeseisundis. Reisija võivad elektrirongist välja tõsta siseministeeriumile alluvad töötajad ja valvetöötajad, rongipiletite müüjad (stjuuardid) või meditsiinitöötajad. Rongipiletite müüjatel (stjuuarditel) on õigus reisijatelt nõuda reisidokumentideta, ülekaalulise pagasi ja lubatust suurema käsipagasi vedamise eest trahvi sõidupileti hinna ulatuses ning juhul kui reisija keeldub reisi eest tasumast, võtta meetmeid, et reisija elektrirongist väljatõsta.
7.9. Aeroekspressi rongipiletid. Looma- ja pagasiveo reeglid. Vedamise tasu nõutakse sisse kehtestatud tariifi kohaselt. Lisapagasi või suuremõõtmeliste asjade ja loomade vedamise eest saab tasuda ainult kassas. Nõuetekohase makse tõendiks on kassatšekk, millele on märgitud summa ja teenuse nimetus. Reisijal on ühe reisidokumendi kohta õigus tasuta vedada käsipagasit, mille kaal ei ületa 36 kg ja mille kolme mõõtme summa ei ületa 180 cm. Kehtestatud normi arvelt on lubatud vedada ka taimi, mille kõrgus ei ületa 180 cm. Lisatasu eest on lubatud väikeste koduloomade, koerte ja lindude, ühe kokkupandud jalgratta ning samuti elektroonilise, kodu-, video- ja audiotehnika vedamine, mille kolme mõõtme summa ei ületa 180 cm. Reisija käsipagasi terviklikkuse ja säilitamise eest vastutab reisija.
7.10. Aeroekspressi rongipiletid. Reisijateveo reeglid. Elektrirongis sõitmiseks on reisija kohustatud ostma pileti üheks reisiks ühes suunas, säilitama ostetud reisidokumenti kogu reisi vältel kuni sihtpunktis väljumise hetkeni, esitama selle dokumendi kassapidajale ning vajaduse korral esitama kassapidajale ka soodustusesaamise õigust tõendava dokumendi. Ühekordse reisi reisidokument (pilet) kehtib ühele sõidule ühes suunas vastavalt dokumendis nimetatud kuupäevale. Teiste linnalähirongidega vedajate vormistatud ühekordsed piletid Aeroekspressi rongides ei kehti. Reisijal on õigus endaga tasuta kaasa võtta alla 5-aastaseid lapsi. Lastele vanuses 5–7 aastat on vaja osta lapsepiletid. Kui kassapidajakahtleb lapse vanuses, on reisija kohustatud esitama kassapidajale lapse vanust tõendava dokumendi. Isikule, kellel on õigus reisida soodustusega või tasuta, vormistatakse reisidokument kehtivate Venemaa Föderatsiooni õigusaktidega sätestatud korra kohaselt, ja selline vormistamine on võimalik ainult raudteejaamade kassades.
7.11. Aeroekspressi rongipiletid. Aeroekspressi rongipiletite tagastamine. Üldklassi vaguni pileti saab tagastada kuni kella 23.59-ni reisile eelneval päeval. Kui koos lennupiletiga vormistati ka Aeroekspressi rongipilet, siis nõutakse rongipileti muutmise eest sisse trahv, mille suurus on 1 euro. Kui aeroekspressi rongipilet tühistatakse, tagastatakse selle kogumaksumus (v.a komisjonitasu tagastamise eest summas 1 euro ja maksesüsteemi tasud, mille pank pidas kinni pileti eest tasumisel).
8.1. Agentuur teeb kõik endast oleneva, et veebilehel avaldatud teave oleks täpne ja tõene. Nõustute ja saate aru, et kogu teabe teenuste kohta ning veebilehe eri osades või lehekülgedel kättesaadavad teabematerjalid (sõidugraafikud, statistika, transpordivahendite väljasõidu/saabumise andmed, teenuste kirjeldused, fotod, meediafailid, edetabelid, teatmikud, ilmateated, valuutakursid, turismiuudised, teabematerjalid riikide, linnade ja sündmuste kohta, hinnad, tariifid, soodustused jpm) on esitanud asjaomase teabe pakkujad, sealhulgas teenusepakkujad/vedajad, või see saadakse avalikest allikatest, mistõttu neid tuleb kasutada vaid teabe saamise eesmärgil, kuna need on avaldatud kasutajate huvides. Kuna kogu veebilehel avaldatav teave on saadud asjaomase teabe pakkujatelt, sealhulgas teenusepakkujatelt/vedajatelt, siis ei ole agentuuril võimalik kogu teavet ammendavalt ja sõltumatult kontrollida, hoolimata teabe valdajate pädevusest ja põhjalikust väljavalimisest, mistõttuvõib see veebilehel avaldatud teave olla ebatäpne ja vigane ning sisaldada muu hulgas vigast teavet hindade, tariifide ja muude finantsandmete kohta. Agentuur kohustub parandama veebilehel avaldatud ebatäpset teavet mõistliku aja jooksul. Agentuur ei tee mingeid avaldusi veebilehel sisalduva asjaomase teabe kohta ning eitaga, et see teave on täpne, täielik, õige, kasulik, aktuaalne, kontrollitud ega sisalda vigu (nii trüki- kui ka faktivigu) jne, ning ei vastuta selle teabe kasutamise ja sellest tuleneda võiva kahju eest.
8.2. Agentuur ei vastuta teenusepakkujate/vedajate mis tahes tegevuste või tegevusetuse, vigade, eksimuste, möödarääkimiste, avalduste, garantiide, rikkumiste või hooletuse eest; kehavigastuste, surma, vara kahjustamise või muu kahju või lisakulude eest eespool nimetatu tulemusena ega ole kohustatud maksma eespool nimetatud asjaolude eest hüvitist. Agentuur ei vastuta ega maksa mingeid hüvitisi ega kompensatsioone teenuste või lisateenuste kasutamise käigus või tulemusena tekkinud kahjude ja lisakulude eest, sealhulgas hilinemiste, tühistamiste, reisiteekonna muutmiste, pagasi ja isiklike esemete kaotsimineku või kahjustamise, streikide, vääramatu jõu asjaolude ilmnemise, teenuste hindade ja tariifide muutumise, müügitariifide kõrvaldamise, makstud või maksmata teenuste või lisateenuste tühistamise või muude asjaolude eest, sest neid asjaolusid ei saa agentuur kontrollida ega reguleerida.
8.3. Agentuur ei taga veebilehe katkematut, veatut, täpset ja õigeaegset turvalist tööd. Agentuur ei taga katkematut ja veatut internetiühendust ega vastuta selle eest, samuti ei taga üldkasutatavate sidekanalite kvaliteeti, ei vastuta telefoniühenduse ja -teenuse, arvutisüsteemide, serverite ja teenusepakkujate, arvuti- või telefoniseadmete ja tarkvara kvaliteedi eest, selle e-posti teenuse või ühenduse häirete eest, mille abil kasutaja siseneb veebilehe ossa „Minu pilet“, tellib teenuseid või võtab ühendust klienditoega, kui kehva ühenduse tõttu tekkis rike teenuste valimisel, vormistamisel ja/või tellimuse eest tasumisel, ning muu teabe edastamise eest.
8.4. Agentuur ei tee mingeid avaldusi ega garanteeri, et veebileht, selle osad, serverid või mis tahes elektroonilised teated ei sisalda viiruseid, vigu või muid kahju toovaid elemente, ega taga sellel veebilehel kättesaadava tarkvara kasutamiskindlust (sh ei taga selle kvaliteeti ega nõuetekohast tööd). Selle veebilehe või muude veebilehtede kasutamisel, millele sellelt veebilehelt viidatakse, olete kohustatud ise võtma kõik vajalikud meetmed, et oma seadmeid või tarkvara kõikvõimalike kahju toovate elementide, näiteks viiruste eest kaitsta. Agentuur soovitab tungivalt kasutada vaid litsentseeritud tarkvara (sh viirustõrjetarkvara).
8.5. Veebileht võib sisaldada viiteid teistele veebilehtedele, mis ei kuulu agentuurile ja mida agentuur ei halda. Sellised hüperlingid on mõeldud vaid kasutaja mugavuse ja teavitamise tagamiseks. Nõustute sellega, et agentuur ei kontrolli selliseid veebilehti ja väliseid ressursse, ei halda neid veebilehti ega vastuta nende tegevuse, sisu, reklaami, toodete ja neil avaldatud muu teabe ning selliste veebilehtede kasutamise tagajärgede eest. Hüperlinkide sisestamine nendele veebilehtedele ei kinnita ega taga, et agentuur kiidab nendel veebilehtedel avaldatud materjalid heaks või on seotud nende materjalide omanikega. Osa hüperlinkide kasutamine veebilehtedele viitamiseks ja nende veebilehtede andmete kajastamiseks (nt Google Maps) peab olema kooskõlas asjaomaste veebilehtede kasutamise reeglitega ning kehtestatud andmetöötluspõhimõtetega. Olete kohustatud iseseisvalt tutvuma väliste veebilehtede kasutamise reeglitega ja neist kinni pidama.
8.6. Agentuur ei vastuta mitte mingitel asjaoludel ega maksa mingeid hüvitisi ega kompensatsioone järgmiste asjaolude eest:
kui kasutaja ei tea ega järgi selle lepingu tingimusi ega ole tutvunud valitud teenusepakkujate/vedajate teenuste osutamise reeglitega / hinnareeglitega ning teenuste või lisateenuste osutamise erisustega;
kui kasutaja suhtub lohakalt enda isiku-, makse- ja muude andmete turvalisusesse ning kaitsesse; kui kõrvalised isikud on saanud volitamata juurdepääsu osale „Minu pilet“ ning kasutaja isiku- ja muudele andmetele, mille tõttu tekitati kasutajale kahju;
kui sidesüsteemid ei edasta sidesüsteemi süül teateid ja klient või reisija ei loe e-kirju või tekstisõnumeid, mille on saatnud agentuur, vedaja, teenusepakkuja või maksesüsteem veebilehe kasutamise, veebilehel koostatud tellimuse või lisateenuste kohta;
kui agentuur ei saa endale võetud kohustusi täita, sest kasutaja esitatud andmed ja dokumendid on ebausaldusväärsed, ebapiisavadvõi pole õigel ajal esitatud või kui kasutaja on käesoleva lepingu tingimusi rikkunud;
kui kliendil/reisijal ei ole mingil põhjusel nõuetekohaselt vormistatud dokumente, mis on vajalikud teenuse osutamiseks ja mis on selle lepingu või vedaja/teenusepakkuja kohaselt nõutavad;
kolmandate isikute tegevus, sealhulgas tolli- ja immigratsiooniametite tegevus ning reisija lähteriigist või muust lähtekohast väljasõidu või sihtriiki saabumise piiramine asjaomase riigi pädevate asutuste poolt; välisriikide saatkondade, konsulaatide ja viisakeskuste tegevus, sealhulgas sissesõiduviisade kinnihoidmine, nende väljaandmisest keeldumine või nende tähtaegade muutmine, või viisade väljastamine muudel tingimustel, kui on teenuste kasutamiseks ette nähtud.
8.7. Selle lepingu tingimuste kohaselt ei tee agentuur mingil juhul järgmist:
ei tegutse teenusepakkuja/vedaja kaaspakkujana ega osale vaidlustes ostja/reisija ja teenusepakkuja/vedaja vahel;
ei osuta õigus- ega konsultatsiooniteenuseid, muu hulgas sellistes küsimustes nagu välisriigi õiguse kohaldamine; välisriigi territooriumile sissesõiduks, välisriigi territooriumilt väljasõiduks, välisriigi territooriumi transiidina läbimiseks jms vajalikele dokumentidele (sh viisadele) esitatavad nõuded; tolli-, piiri-, sanitaar-, karantiini- ja veterinaarkontrolliga ning fütosanitaarse kontrolliga seotud nõuded, mis on kehtestatud välisriigi õigusaktidega;
ei esinda reisijate huve vedajate ja teenusepakkujate ega muude teenuste osutamisega seotud isikute ees. Osutatavatest teenustest tulenevat vastutust klientide/reisijate ees kannavad vedajad/teenusepakkujad sellistele suhetele kohaldatavate õigusaktide ning rahvusvahelise õiguse normide kohaselt. Ostja ja reisijad vastutavad iseseisvalt selle eest, et ei pöördunud pretensioonidega õigel ajal teenusepakkuja/vedaja poole ega järginud sellega seotud nõudeid, sealhulgas juriidilisi formaalsusi.
8.8. Olete teadlik ja nõustute sellega, et kui agentuur ei saa teile tagada juurdepääsu veebilehe ja selle teenuste kasutamisele vääramatu jõu asjaolude ilmnemise tõttu (sätestatakse allpool lepingus), siis ei riku agentuur sellega ühtegi lepingulist kohustust teie ees.
8.9. Agentuur, sellega seotud isikud või tütarettevõtted, esindajad, asutajad, juhid, agendid, töötajad, töövõtjad, koostööpartnerid ja mittekoosseisulised töötajad ei vastuta ühelgi juhul kasutaja või muu kolmanda isiku ees mis tahes kaudse, juhusliku, tuletatud või trahvidest tuleneva kahju või kulude, saamata jäänud tulu, andmete kadumise, andmetele ja teabele juurdepääsu puudumise, ärimaine kahjustamise, prestiižile või mainele tekitatud kahju või moraalse kahju tekitamise ning lisakulude eest, mis on tekkinud põhjusel, et veebilehte ei saa kasutada ning veebilehelt ei saa teenuseidega lisateenuseid osta.
8.10. Selles lepingus kindlaks määratud tingimuste, klauslite ja piirangute kohaselt vastutab agentuur vaid tahtliku ja otsese reaalse kahju eest, mis on tekitatud tõendatud ja kohtumenetluse käigus kindlaks tehtud kohustuste mittetäitmise tõttu, mis leidis aset agentuuri süül, ning selle vastutuse piirid ei tohi mingil juhul kokku ületada suuremat summat: i) tellitud teenuse hind või ii) summa, mis on võrdväärne saja USA dollariga. Käesoleva punkti sätted agentuuri vastutuse piiramise kohta kajastavad riskide kooskõlastatud jaotamist teie ja agentuuri vahel ning neid tõlgendatakse agentuuri, sellega seotud isikute või tütarettevõtete, selle esindajate, asutajate, juhtide, agentide, töötajate, töövõtjate, mittekoosseisuliste töötajate või koostööpartnerite kasuks. Selles punktis nimetatud piirangud jäävad jõusse ja on kohustuslikud täitmiseks ka siis, kui kannatanud poole kahjusid ei õnnestunud täies mahus hüvitada.
8.11. Mõistate seda ja nõustute sellega, et vedajate aineline vastutus surma, keha- ja muude vigastuste tekitamise ning pagasi kaotamise korral on piiratud riiklike õigusaktide, rahvusvaheliste lepingute või vedajate/teenusepakkujate enda eeskirjade ja piirangutega.
9. VÄÄRAMATU JÕU ASJAOLUD
9.1. Agentuur vabaneb endale võetud vastutusest käesoleva lepinguga võetud kohustuste täieliku või osalise täitmata jätmise eest, kui selline täitmata jätmine on põhjustatud vääramatu jõu asjaoludest, mis tekkisid pärast lepingu sõlmimist.
9.2. Vääramatu jõu asjaolude või olukordade all mõeldakse asjaolusid, mis välistavad või takistavad objektiivselt lepingust tulenevate kohustuste täitmist ning mis on erakorralise, vääramatu ja ettenägematu iseloomuga ja mida pooled ei saanud ette näha ega mõistlike meetmete võtmisega ära hoida. Vääramatu jõu asjaolude hulka kuuluvad muu hulgas: erakorraliste ilmaolude ja loodusõnnetustega seotud asjaolud, tõrked sidevahendite töös, elektrikatkestus või elektri väljalülitamine, tõrked internetiühenduses ja muudes kommunikatsioonivõrkudes, häired veebilehe, serverite või tarkvara töös, häkkerite rünnakud, veebilehe tarkvara uuendamise ning korraliste ja erakorraliste tehniliste ja hooldustöödega seotud asjaolud, mis tahes riigiasutuste tegevus või korraldused, kehtivate õigusaktide olulised ja ebasoodsad muudatused, valuutaga seotud piirangud, kohaliku või üleriikliku iseloomuga erakorralised olukorrad, kolmandate isikute, kes ei ole lepingu pooled, ettearvamatud tegevused või tegevusetus ja/või tegevused või tegevusetus, mis toimub ilma lepingupoole tahte ja soovita, sõjaoht, relvakonflikt või selle suur oht, sealhulgas vaenulikud rünnakud, blokaadid, sõjaline embargo, välisvaenlase tegevus, üldine sõjamobilisatsioon, sõjategevus, väljakuulutatud ja mitteväljakuulutatud sõda, ühiskondliku vaenlase tegevus, meeleavaldused, terroriaktid, diversiooniaktid, piraatlus, rahutused, kallaletungid, blokaad, revolutsioon, mäss, ülestõusud, massirahutused, komandanditunnid, sundvõõrandamine, sundkonfiskeerimine, ettevõtete ülevõtmine, rekvisitsioon, avalikud demonstratsioonid, blokaad, streigid, avariid, kolmandate isikute õigusvastased teod, epideemiad, tulekahju, plahvatus, pikaajalised häired transpordiühenduses, embargod, ekspordi- ja impordikeelud (piirangud), riiklike ja kohalike võimuorganite otsuste ja aktidega reguleeritud tingimused, asjaolud, mis on seotud erakorraliste ilmastikuolude ja ettenägematute olukordade tagajärgede likvideerimisega, ning muud asjaolud, mis on poolte mõistliku kontrolli alt väljas.
9.3. Kui ilmnevad vääramatu jõu asjaolud, teavitab agentuur sellest veebilehe kasutajaid 5 (viie) kalendripäeva jooksul, avaldades vastava teate veebilehel või e-kirja teel (või muul agentuuri valitud viisil) ning märkides nende asjaolude iseloomu ja võimaliku kestuse.
9.4. Lepingu kohaselt lükkub kohustuste täitmise tähtaeg edasi vastavalt ajavahemikule, mille jooksul need vääramatu jõu asjaolud kestavad. Kui vääramatu jõu asjaolud kestavad rohkem kui 14 (neliteist) kalendripäeva, võivad pooled lahendada kohustuste mittetäitmise küsimuse läbirääkimiste teel, kui aga kokkulepet ei saavutata, on pooltel õigus nõuda lepingu lõpetamist.
10. ISIKUANDMETE KAITSE (KONFIDENTSIAALSUSPÕHIMÕTTED)
Isikuandmete kaitse tingimused on selle lepingu lahutamatu osa ning on esitatud ja kättesaadavad selle lingi kaudu.
11. PETTUSEVASTANE VÕITLUS
Pettusevastase võitluse põhimõtted on selle lepingu lahutamatu osa ning on esitatud ja kättesaadavad selle lingi kaudu.
12. MAKSETE TURVALISUSE STANDARDID JA PETTUSTE KONTROLL
Maksete turvalisuse standardite järgimise ja pettuste kontrolli põhimõtted on selle lepingu lahutamatu osa ning on esitatud ja kättesaadavad selle lingi kaudu.
13. INTELLEKTUAALOMANDI ÕIGUSTE KASUTAMINE
13.1. Hoiatus autoriõiguste kohta – © 2017 tickets.ee. Kõik õigused kaitstud. Tickets.ee – on registreeritud kaubamärk ja seda kaitseb autoriõigus. Agentuur, selle partnerid ja teenusepakkujad on veebilehel avaldatud intellektuaalomandi õiguse objektide (kogu teave ja materjalid) omanikud või asjaomaste litsentside omanikud. Veebilehel võidakse avaldada kolmandate isikute edastatud materjale. Veebilehel avaldatud logod, ettevõtete nimed, pakkumis- ja muu teave võib olla nende omanikele kuuluv kaubamärk/märk või autoriõigustega kaitstud. Kõik veebilehel avaldatud materjalid ja teave on kaitstud kohalike või rahvusvaheliste intellektuaalomandi õiguse kaitsmise seadustega.
13.2. Kasutajal ei ole õigust osaliselt või täielikult kasutada, kopeerida, muuta, kohandada, tõlkida, täiendada, kärpida selle veebilehe sisu, luua selle põhjal uut sisu, püüda avada lähtekoodi, kopeerida ja analüüsida andmeid, luua viiteid veebilehele ega kasutada veebilehe sisu muul moel, sealhulgas kasutada selle veebilehe kaudu kättesaadavaid intellektuaalomandi õiguse objekte ilma agentuuri kirjaliku loata.
13.3. Teie broneeringut kinnitavat elektroonilist piletit / reisiteekonna kviitungit, piletit, elektroonilist vautšerit või muud digitaalset dokumenti ning seda lepingut on lubatud kasutada vaid teenuste/lisateenuste saamiseks ning nende väljatrükkimine paberile ja kopeerimine on lubatud ainult selleks otstarbeks.
13.4. Kui teave, mille te avaldate sellel veebilehel või edastate e-posti või tagasiside kaudu, sisaldab intellektuaalomandi õiguse objekte, siis annate sellega agentuurile üle kõik asjaomased intellektuaalomandi õigused. Nõustute ning annate agentuurile täieliku, piiramatu, tasuta, ajas ja ruumis tähtajatu õiguse kasutada teie jäetud tagasisidet oma äranägemise järgi (sh reklaami ja turunduse otstarbel), seda muuta, kohandada, teisendada, tõlkida, avaldada vabalt valitud massiteabekanalis või kustutada täielikult või osaliselt, edastada kolmandatele isikutele ning kasutada muul agentuuri valitud viisil. Kui te ei ole nende tingimustega nõus, palume mitte jätta veebilehele tagasisidet ega edastada agentuurile teavet ning lõpetada selle veebilehe kasutamine.
13.5. Veebilehe kaudu kättesaadav tarkvara, sealhulgas mobiilirakendused, kuuluvad agentuurile, selle partneritele või teenusepakkujatele ning on kaitstud autoriõigusega. Tarkvara kasutamine on reguleeritud teie ja agentuuri vahel sõlmitud litsentsilepinguga. Mobiilirakenduste installimisel olete kohustatud nõustuma litsentsilepingu tingimustega. Kui pole märgitud teisiti, saate agentuurilt piiratud, isikliku, tähtajalise standardse tarkvara kasutamise litsentsi, mida ei saa edasi anda ning mis annab õiguse vaadata veebilehel olevat teavet ningkasutada seda muul moel, et saada teavet teenuste ja nende tellimise tingimuste kohta lepingu tingimuste kohaselt; veebilehe kasutamine muul eesmärgil on keelatud. Tarkvarale kehtivat garantiid pakutakse vaid litsentsilepingus kehtestatud tingimuste ulatuses.
13.6. Intellektuaalomandi õiguse objektide mis tahes ebaseaduslikku kasutamist ja eespool toodud tingimuste rikkumist loetakse teie ja agentuuri vahel sõlmitud lepingu oluliseks rikkumiseks ning see annab õiguse esitada hagiavaldus rikutud õiguste kaitsmise tagamiseks.
13.7. Kui te saate teada agentuuri autoriõiguste rikkumisest, palume sellest teavitada kliendituge e-posti teel.
13.8. Kui olete veendunud, et veebilehel avaldatud materjalid rikuvad teie autoriõigusi, on teil õigus saata meie aadressile kiri, mis peab sisaldama teie autoriõigusi tõenäoliselt rikkuva materjali kirjeldust, teie autoriõigusi kinnitavaid tõendeid ning teie kontaktandmeid ja allkirja. Enne kui saadate rikutud autoriõiguste kaitset puudutava kirja või vastuteatise, soovitame pidada nõu pädeva spetsialistiga. Kui teie kiri rikutud autoriõiguste kaitse kohta osutub alusetuks, olete kohustatud hüvitama kõik kahjud, mis võivad agentuuril või teistel asjaomaste õiguste omanikel tekkida seoses teie kirja läbivaatamise ja autoriõiguste rikkumise fakti tuvastamisega.
13.9. Agentuur ei vastuta teabe eest, mis on avaldatud agentuuri tütarettevõtete veebilehtedel.
14. LOJAALSUSPROGRAMM
Teil on õigus kasutada lojaalsusprogrammi „Tickets-boonused“ kohaselt pakutavaid soodustusi, kui selline programm on veebilehel kättesaadav. Programmi „Tickets-boonused“ reeglid ja tingimused on selle lepingu lahutamatu osa.
15. VAIDLUSTE LAHENDAMISE ÕIGUS JA KORD
15.1. Selle lepingu ja lepingust tulenevate või lepinguga seotud õigussuhete, sealhulgas lepingu kehtivuse, sõlmimise, täitmise, muutmise ja lõpetamisega ning lepingu tingimuste tõlgendamise, kehtetuks tunnistamise tagajärgede määratlemise või lepingu rikkumisega seotud suhete puhul juhindutakse sellest lepingust. Kui lepingus ei ole vaidlusküsimusi reguleerivaid sätteid, jätab agentuur endale õiguse rakendada sarnaseid suhteid reguleerivaid sätteid, sealhulgas lepingus endas sisalduvaid sätteid (analoog). Poolte suhteid, mis on selle lepinguga reguleerimata, kuid on analoogsed sellest lepingust tulenevate ja/või selle lepingu täitmisega seotud suhetega, reguleeritakse ja tõlgendatakse Eesti Vabariigi materiaalse ja menetlusõiguse ning IATA (või muude veebilehe teenuste osutamist reguleerivate volitatud organisatsioonide) aktide eeskirjade, juhendite, sätete, soovituste, otsuste jne kohaselt, samuti rahvusvahelise õiguse rakendatavate normide kohaselt.
15.2. Kõik vaidlused ja lahkhelid, mis võivad tekkida seoses selle lepinguga, lahendatakse läbirääkimiste teel. Vaidluste kohtueelne läbivaatamine on pooltele kohustuslik. Kui pooled ei suuda vaidlust ja/või lahkheli läbirääkimiste teel lahendada, on pool, kes leiab, et tema õigusi on rikutud, kohustatud saatma teisele poolele kohtueelse pretensiooni, mille läbivaatamise tähtaeg on 30 (kolmkümmend) tööpäeva alates pretensiooni saamisest. Kui pretensioonile ei saabu vastust 30 (kolmekümne) tööpäeva jooksul või kui saadetud vastus ei rahulda oma õigusi rikutuks pidavat poolt, siis on sellel poolel õigus pöörduda kohtusse Eesti Vabariigi seadustega kehtestatud ametkondliku ja kohtualluvuse reeglite ning rahvusvahelise õiguse normide kohaselt. Kui kumbki pool pöördub hagiavaldusega kohtusse ilma vaidluse kohustusliku kohtueelse läbivaatamiseta, mis on selles lepingus sätestatud, siis tuleb selline avaldus jätta menetlemata.
16. LEPINGU LÕPETAMINE AGENTUURIGA
16.1. Teil on igal ajal õigus keelduda veebilehe kasutamisest, eemaldades oma registreerimisandmed veebilehe osast „Minu pilet“. Konto kustutamise taotlus tuleb saata veebilehel registreerumisel esitatud e-posti aadressilt klienditoe e-posti aadressile. Pärast konto sulgemist kustutatakse kõik osas „Minu pilet“ olnud andmed (sh tellimuste nimekiri, kogunenud boonused ja ostja/reisijate/klientide isikuandmed) jäädavalt ilma taastamise võimaluseta.
16.2. Olete nõus sellega, et agentuur jätab endale õiguse oma äranägemise järgi keelduda veebilehele juurdepääsu võimaldamisest või veebilehel pakutavate teenuste osutamisest igal ajal ja mis tahes põhjusel ilma eelneva teavitamiseta, sealhulgas juhul, kui te rikute selle lepingu tingimusi; kui on kahtlus, et veebilehte kasutatakse õigusvastaselt või pettuse eesmärgil, mis võib kahjustada agentuuri, teenusepakkujaid/vedajaid või kolmandaid isikuid; kui see on nõutud muutunud tegevuseeskirjade ja tingimustega, ebasoodsate seadusemuudatustega, regulatiivsete piirangutega ning agentuuri ja tema partnerite õigussuhete muudatustega.
16.3. Kõikide agentuuriga sõlmitud suhete lõpetamise hetkest alates lõpetatakse viivitamata kõikide agentuuri litsentside ja intellektuaalomandi objektide kasutamise õiguste kehtivus ning te kohustute viivitamata lõpetama selle veebilehe kasutamise ja veebilehel pakutavate teenuste/lisateenuste tellimise.
16.4. Selle lepingu sätted ja osad, milles on märgitud, selgelt sätestatud või mille sisust nähtub, et need, sealhulgas vastutuse piiramise tingimused, jäävad pärast agentuuriga sõlmitud suhete lõpetamist kehtima, jäävad pärast selle lepingu lõpetamist kehtima asjakohastes sätetes kehtestatud tähtajaks.
17. ÜLDSÄTTED
17.1. Selle lepingu mis tahes sätte kehtetuks, tühiseks või rakendamatuks tunnistamine ei muuda kehtetuks ega tühiseks lepingu muid sätteid. Selline säte loetakse ülevaadatuks, arvestades algseid kavatsusi võimalikult suures ulatuses Eesti Vabariigi õigusaktide nõuete kohaselt. Kinnitate, et nõustute täielikultja tingimusteta selle lepinguga ning mis tahes muudatustega, mis võivad sellesse lepingusse olla tehtud seoses sätete kehtetuks, tühiseks või rakendamatuks tunnistamisega, ning nõustute, et selliseid muudetud sätteid reguleeritakse teie ja agentuuri õigussuhete kaudu. Lepingu osad ja pealkirjad on esitatud vaid informatiivsel eesmärgil ja kasutusmugavuse jaoks ning need ei kitsenda, laienda ega muuda muul moel lepingu tingimusi.
17.2. Selle lepingu tingimused on agentuurile ja kasutajale ning nende seaduslikele ja volitatud õigusjärglastele täitmiseks kohustuslikud. Kasutajal ei ole õigust anda sellest lepingust tulenevaid õigusi täielikult või osaliselt üle kolmandatele isikutele ilma agentuuri kirjaliku nõusolekuta. Agentuuril on õigus ilma igasuguste klausliteta ja igal ajal anda kolmandatele isikutele osaliselt või täielikult üle sellest lepingust tulenevad õigused ja kohustused, neist loobuda ning neid allrentida (allagentidele) oma äranägemise järgi.
17.3. Selle lepingu elektrooniline versioon, sealhulgas kõik paberile trükitud elektroonilised teated ja tekstisõnumid (mille saatis või sai agentuur või kasutaja), on võrdsustatud ametlike paberdokumentidega, neid ei ole vaja täiendavalt tõendada, neid loetakse nõuetekohaseks tõendiks, neil on sama seaduslik jõud kui teistel paberdokumentidel ja -teadetel ning neid peab olema võimalik kasutada sellest lepingust või selle täitmisest tulenevate mis tahes pretensioonide ja vaidluste lahendamisel.
18. KONTAKTANDMED
Osaühing Tickets Estonia registrikood: 12883174, KMKR nr puudub, IATA kood 63320611, teave litsentside ja sertifikaatide kohta asub aadressil.
Aadress: Jõe 3, Tallinn, Eesti
Telefon: +372 880 7881 (ööpäevaringne, kõne hind sõltub operaatori hinnakirjast)
Skype: tickets.ee (ainult kõnedele)
Lepingu versioon on uuendatud seisuga 03 jaanuar 2018
© tickets.ee. Kõik õigused kaitstud.
Kasutajasessiooni unikaalne identifikaator klienditoe poole pöördumisel: 2006870121